[Panduan] Maklumat Pokemon untuk peranan Attacker di Pokemon Unite

Pokémon Unite kini menjadi permainan sensasi dikalangan peminat Pokemon dan game MOBA kerana ia menampilkan pertempuran 5-v-5 dengan pelbagai jenis Pokemon untuk dicuba. Game ini sudah pun dilancarkan pada 22 Julai lalu untuk platform Nintendo Switch, dan bakal tersedia di mobile pada bulan September nanti. Anda boleh memuat turun Pokémon Unite di konsol Switch melalui Nintendo e-Shop secara percuma dan tidak memerlukan saiz fail yang besar sekarang!

Gameplay Pokemon Unite sangat menarik kerana anda perlu mengumpulkan Aeos Energy apabila mengalahkan Pokemon liar atau pihak lawan, dan membawanya ke gawang musuh untuk mendapatkan mata. Jika pemain dibunuh sebelum dapat menjaringkan gol, sejumlah besar tenaga Aeos Energy mereka akan diambil oleh pihak lawan. Malah, anda boleh menewaskan Pokemon bertaraf Legendary dan Rare yang muncul di peta untuk mendapatkan buff sementara.
Bagi pemain baru yang ingin bermain sebagai Attacker, mesti ingin mengetahui Pokemon mana yang sesuai untuk digunakan dari gaya gameplay anda kan? Buat masa ini, hanya ada 7 Pokemon termasuk Gardvoir yang baru dilancarkan hari ini tersenarai sebagai Attacker untuk anda cuba, dan setiap satu mempunyai kelebihan tersendiri. Jadi hari ini kami akan kongsikan panduan untuk memilih Pokemon Attacker anda dalam Pokemon Unite!
Apa itu Attacker?

Attacker adalah pemain yang ingin melakukan damage besar kepada lawan tanpa perlu memikirkan kemampuan pertahanan mereka. Attacker mempunyai Offense terkuat dalam pasukan dan mereka mampu menghasilkan damage yang besar apabila menyerang dalam jarak dekat. Pemain MOBA yang gemar melakukan serangan micro-managing dan berada di posisi depan amat sesuai untuk bermain peranan ini. Malah, ianya amat mudah untuk dimainkan dan senang difahami oleh semua pemain.
Senarai Pokemon Attacker
Pikachu

Informasi

Jenis serangan
Ranged

Tahap kawalan
Novice

Jenis Damage
Physical

Stats

Offense
★★★★

Defense
★★

Mobility
★★★

Scoring
★★

Support
★★

Pikachu boleh menghasilkan sejumlah damage yang besar sambil melakukan stunt pada pihak lawan. Anda boleh menggunakan serangan Electroweb untuk melumpuhkan musuh dan membuat serangan hendap bila mereka tidak berhati-hati. Gerakan Electroball dan Thunderbolt sangat berkesan untuk memberi damage AoE kepada kelompok musuh.
Greninja

Informasi

Jenis serangan
Ranged

Tahap kawalan
Expert

Jenis Damage
Physical

Stats

Mobility
★★★

Scoring
★★★

Sebagai Attacker, Greninja sangat mudah untuk bergerak di sekitar peta, terutama dengan kemahirannya. Anda juga boleh menjadikan Greninja sebagai jungler kerana ia mempunyai Mobility yang bagus dan Life Steal. Greninja sesuai dimainkan jika HP di bawah separuh kerana ia karakter pasif, jadi anda perlu menjaga kesimbangan HP untuk mengaktifkannya dan mengelak dari tidak mati. Unite Move-nya memerlukan pemain untuk dilancarkan tepat pada musuh untuk hasilkan damage yang besar.
Venasaur

Informasi

Jenis serangan
Ranged

Tahap kawalan
Intermidiate

Jenis Damage
Special

Stats

Offense
★★★★

Defense
★★

Mobility
★★

Scoring
★★★

Support
★

Pergerakan terbaik Venusaur adalah Sludge Bomb dengan damage AoE dan Solar Beam untuk menyerang dari jarak jauh. Pergerakan inilah yang menjadikannya boleh menghasilkan damage yang banyak semasa bertarung dan sangat hebat walaupun bergerak sendiri. Apabila digabungkan dengan gerakan Unite, Venusaur boleh memberi lebih banyak damage AoE untuk anda mendapatkan point.
Alolan Ninetales

Informasi

Jenis serangan
Ranged

Tahap kawalan
Intermidiate

Jenis Damage
Special

Stats

Offense
★★★★

Defense
★

Mobility
★

Scoring
★★★

Support
★★★

Walaupun dikategori sebagai Attacker, tetapi Alolan Ninetales mempunyai gerakan Aurora Veil yang membolehkannya untuk memberi buff seperti defense, basic attack damage dan movement speed kepada pasukan. Ia juga boleh membekukan pihak lawan menjadi ais, dan menyebabkan mereka tidak dapat bergerak atau menyerang.
Cramorant

Informasi

Jenis serangan
Ranged

Tahap kawalan
Expert

Stats

Offense
★★★★

Defense
★★★

Mobility
★★★

Scoring
★★

Support
★

Kebolehan Gulp Missile Cramorant membolehkannya menembak mangsa yang ditangkap dengan gerakan Dive. Cramorant mempunyai gerakan Offense Unite terbaik dalam game. Ia mudah digunakan tetapi memerlukan kedudukan dan masa yang tepat untuk menjadikan serangan ini menghasilkan damage besar pada musuh.
Cinderace

Informasi

Jenis serangan
Ranged

Tahap kawalan
Intermidiate

Jenis Damage
Physical

Stats

Offense
★★★★

Defense
★

Mobility
★★★

Scoring
★★★

Support
★

Cinderace boleh melakukan serangan pada jarak jauh dan mobiliti yang laju. Namun ia mempunyai stats yang sangat rendah pada awal permainan, tetapi boleh ditingkatkan menjadi hebat jika anda melakukan farming dengan betul. Setelah stats ditingkatkan, damage yang dilakukan Cinderace boleh mengalahkan lawannya dengan mudah.
Gardevoir

Informasi

Jenis serangan
Ranged

Tahap kawalan
Intermidiate

Jenis Damage
Special

Stats

Offense
★★★★★

Defense
★★★

Mobility
★★★

Scoring
★★★

Support
★★

Gardevoir adalah Pokémon jenis Attacker yang hebat dalam menghasilkan damage berat kepada musuh dalam waktu singkat. Memandangkan dia bertarung dengan kekuatan psikik, Gardevoir menjadi penyerang jarak jauh, jadi pemain akan dapat menjaga jarak mereka sambil mengelak dari cedera.
Pokemon Attacker terbaik mengikut tier

Tier
Pokemon

S
Pikachu

A
Alolan Ninetales
Cinderace
Gardevoir

B
Greninja
Venusaur
Cramorant

Jadi sampai sini sahaja perkongsian mengenai Pokemon peranan Attacker di Pokemon Unite, dan kami akan kongsikan lebih banyak lagi peranan pokemon lain seperti Defender, Speedster, All-Rounder serta Supporter. Bagi yang berminat, anda boleh membaca review Pokemon Unite dan segala liputan kami mengenai game ini di pautan tersedia.
 Muat turun di sini

Pokémon UnitePublisher: Tencent GamesDeveloper: TiMi StudiosRelease Date TBCAndroid, iOS, Nintendo Switch
Pokémon Unite adalah permainan video arena pertempuran dalam talian percuma untuk dimainkan yang akan dimajukan oleh TiMi Studios dan diterbitkan oleh Tencent bekerjasama dengan Syarikat Pokémon untuk Android, iOS, dan Nintendo Switch. Perkara itu diumumkan dalam persembahan Pokémon Presents pada 24 Jun 2020.

Jangan lupa untuk ikuti kami di TikTok!
  @gamersantaimy
Tags: Attacker PokemonMOBAnintendo switchPokémon UNITE


Pandu MECHA EVA dengan controller istimewa di mobile Evangelion Battlefields!

Takara Tomy Arts akan mengeluarkan siri mainan baru untuk game mobile Evangelion Battlefields, yang akan dilancarkan di Jepun pada 26 Mac 2020. Mainan itu termasuk controller berbentuk EVA dan satu set figura-mini berdasarkan watak-watak daripada siri.

1 of  3

-
+

Evangelion Battlefields adalah game “3D real-time action combat” yang meletakkan EVA menentang EVA. Pemain boleh mengawal unit mereka dengan menggunakan controller khas Takara Tomy Arts dan figura-mini yang disertakan sekali. Berikut adalah gameplay pendek untuk  Evangelion Battlefields apabila pemain menggunakan controller tersebut, bersama dengan ulasan permainan secara keseluruhan:

Controller ini berharga ¥4,980 (kira-kira RM202.08) dan datang dalam dua unit EVA berbeza: Unit EVA berwarna kuning/putih dan Unit 01 yang berwarna ungu. Pemain boleh menyambung controller ini ke telefon pintar melalui Bluetooth, lalu membolehkan mereka mengawal EVA dalam banyak cara berbeza. Yang menariknya, controller ini berfungsi seperti tetikus komputer! Ada butang untuk memasukkan arahan pertarungan, dan sangat mudah untuk bermain dengan hanya satu tangan. Pemain juga boleh menggerakkan controller untuk memandu EVA di sekitar medan pertempuran.

Figura pula akan berharga ¥750 (kira-kira RM30.44) bagi setiap satu. Beberapa watak terkenal termasuk Shinji, Asuka, Rei, dan Misato Katsuragi. Walau bagaimanapun, terdapat juga watak-watak asli dari game mobile ini juga. Terdapat 12 figura untuk peminat kumpul pada musim pertama. Figura ini akan dijual dalam kotak misteri, yang bermaksud pemain akan mendapat figura rawak ketika cuba mengumpulkan kesemua 12.

Figura-figura ini boleh diaktifkan apabila diletakkan di bahu EVA. Chip-ID di dalam figura akan diaktifkan, lalu menghasilkan efek istimewa dalam permainan. Setiap watak mempunyai kesan khas yang berbeza dan boleh berfungsi sebagai “pilot” atau “support.”

Evangelion Battlefields akan dikeluarkan untuk Android dan iOS pada 26 Mac 2020. Untuk maklumat lanjut, sila layari laman web rasmi rasmi Evangelion Battlefields atau Twitter mereka.
Jangan lupa untuk ikuti kami di TikTok!
  @gamersantaimy
Tags: BluetoothControllerEVAEvangelion BattlefieldsFiguramainanMobileTakara Tomy Arts


Arknights akan mendapat adaptasi anime oleh Yostar Pictures!

Baru-baru ini, Arknights sebuah permainan mobile telah disahkan akan mendapat adaptasi TV anime dan kini dalam proses penghasilan. Dibangunkan oleh pemaju China, Hypergryph, Arknights adalah permainan mobile tower defence yang percuma untuk dimainkan. Pembangun mengeluarkan permainan di seluruh dunia pada Januari 2020 untuk iOS dan Android. Sejak itu, permainan Gacha itu telah meraih jutaan pemain kerana seni, permainan dan pendekatan kompetitifnya.

[Arknights Animation]We are glad to officially announce the Animation Adaption for Arknights! Here is the Announcement PV.Season 1 "Prelude to Dawn" is coming soon!HD version: https://t.co/fYlatc7SvbProduced by Yostar Pictures#Arknights #Yostar #PreludetoDawn pic.twitter.com/I2w2ZxlWDE

— Arknights_EN (@ArknightsEN) October 24, 2021

Ramai pemain mendengar khabar angin mengenai adaptasi anime untuk permainan ini dan ternyata khabar angin tersebut adalah benar. Berita itu telah disahkan apabila akaun twitter Rasmi Arknights telah melepaskan berita mengenai adaptasi anime tersebut dan menyatakan ia dalam penghasilan. Lebih menarik lagi kenyataan rasmi itu telah dikeluarkan menyatakan bahawa musim pertama sedang dihasilkan dan bertajuk “Prelude to Dawn”. Bukan setakat itu sahaja, akaun itu juga melepaskan trailer untuk siri itu.

Seperti disebutkan dalam Tweet rasmi, anime itu dihasilkan oleh Yostar Pictures. Studio animasi dalaman Yostar yang sebelum ini mengeluarkan anime Arknights selama 10 minit khas untuk Krismas 2020. Animasi itu bertajuk “Holy Knight Light” dan menampilkan cerita pendek pengendali daripada permainan video itu. Dan kini, studio yang sama sedang mengusahakan anime TV Arknights yang sememangnya membuatkan komuniti tidak sabar untuk menonton anime ini.

Sudah tentu, ia menarik bahawa adaptasi anime yang lama ditunggu-tunggu sedang dalam penghasilan tetapi kita masih tidak mengetahui tarikh rasmi pelancaran untuk anime Arknights. Walaupun begitu, studio tersebut pasti akan melepaskan lebih banyak maklumat mengenai anime tersebut pada bulan akan datang bersama-sama dengan pelakon suara untuk watak-watak. Sudah semestinya ramai tidak sabar untuk mengetahui watak “Doctor” yang akan kita temui dalam anime itu.
Untuk mengetahui lebih lanjut mengenai permainan ini, anda boleh lawati laman web rasmi permainan dan jika anda inginkan liputan lain mengenai anime, anda boleh klik pada pautan ini.
Jangan lupa untuk ikuti kami di TikTok!
  @gamersantaimy
Tags: animeArknightsYostar


Selamat tinggal Mixer! Ninja kini kembali stream di YouTube~

Akhirnya terjawab! Tyler “Ninja” Blevins nampaknya mungkin akan kembali terus ke Channel YouTubenya selepas siaran streaming Mixer dimaklumkan akan tutup 22 Julai ini pada bulan lalu. Ninja mengongsikan stream game Fortnite bersama streamer lain termasuk Tim “TimTheTatman” Betar dan Ben “DrLupo” Lupo. Banyak yang menganggap ini sebagai semacam petunjuk bahawa Ninja telah menandatangani perjanjian streaming dengan YouTube pula, namun, ini bukan sahaja tidak dapat disahkan, tetapi bertentangan dengan laporan yang mendakwa bahawa Ninja masih dalam rundingan dan stream hari ini dilakukan hanya pada dirinya sendiri, kemungkinan akan menimbulkan keributan menjelang pengumuman yang tepat dalam masa terdekat.

FIRST YOUTUBE STREAM EVER THIS IS LIT https://t.co/r3BxaPPabY

— Ninja (@Ninja) July 8, 2020

Lebih khusus lagi dan setelah mendapat berita utama yang mendakwa Ninja telah menandatangani kontrak dengan YouTube, wartawan industri, Rod “Slasher” Breslau menggunakan Twitter untuk menjelaskan bahawa aliran hari ini tidak menunjukkan adanya perjanjian yang ditandatangani antara Ninja dan YouTube. Sebaliknya, rundingan masih dijalankan dengan lebih daripada satu platform streaming. Sebenarnya, Breslau menyatakan bahawa Ninja bahkan mungkin kembali ke Twitch pada satu hari nanti.

sources: Ninja is currently in negotiations with streaming platforms and no exclusive deal has yet been signed, including YouTube. today's YouTube live stream from Ninja is all on his own. maybe he'll stream on Twitch too.
— Rod Breslau (@Slasher) July 8, 2020

“Ninja kini sedang berunding dengan platform streaming dan belum ada perjanjian eksklusif yang ditandatangani, termasuk YouTube,” kata Breslau di Twitter. “Siaran langsung YouTube hari ini dari Ninja semuanya sendiri. Mungkin dia akan melakukan streaming di Twitch juga.”
Spekulasi mengenai gabungan antara Ninja dan YouTube dimulai awal pagi ini ketika Ninja tweet di twitter dan menulis tweet “satu jam lagi,” yang kemudian ditindaklanjuti dengan pautan ke aliran YouTube seperti yang dikongsikan di Tweet diatas.

Buat masa ini, masih tidak sahih sama ada Ninja akan terus stream dengan YouTube atau ada sebarang perjanjian tandatangan dengan platform video yang besar itu. Andai kata iya, itu bermakna stream Ninja yang dikongsikan tersebut merupakan yang pertama di YouTube selepas permasalahan di Mixer. Hanya dalam channel dalam memuat turun video highlight biasanya, Ninja sudah mempunyai 24juta subscriber, kalau dah stream tu berapa lah pulak agaknya nanti! Apa-apa pun jika ada sebarang kemaskini mengenai streamer popular ini kami akan mengongsikannya kepada anda ok!

Yang mengatakan, walaupun masih belum jelas platform apa yang akan ditandatangani Ninja – jika ada – ini adalah aliran pertamanya di YouTube. Bintang streaming telah mengumpulkan hampir 24 juta pelanggan di platform kerana memuat naik video biasa, tetapi dia tidak pernah melakukan streaming di platform kerana perjanjian eksklusifnya dengan Twitch, dan baru-baru ini, Mixer.
Jangan lupa untuk ikuti kami di TikTok!
  @gamersantaimy
Tags: DrLupoNinjaNinja YouTubetimthetatmanTyler Blevinstyler ninja blevinsyoutube


Katalog PS Plus Mac 2023 – Uncharted, Ghostwire: Tokyo, Immortals Fenyx Rising, Life is Strange

Hari ini, Sony Interactive Entertainment mengumumkan bahawa mereka akan menambah sejumlah game baharu ke katalog game PlayStation (PS) Plus bulan Mac 2023 bagi pelanggan Extra dan Deluxe.

Thrilling adventures, beautiful archipelagos, supernatural horrors and more await with this month’s Game Catalog lineup on PlayStation Plus. #PlayStationPlus #PlayStation pic.twitter.com/0W2b5eIbzc

— PlayStation Asia (@PlayStationAsia) March 16, 2023

Antara yang bakal ditambah termasuk Uncharted: Legacy of Thieves Collection, Ghostwire: Tokyo, Immortals Fenyx Rising, Life Is Strange: True Colors, Neo: The World Ends with You, Street Fighter V Champion Edition dan banyak lagi bermula 21 Mac – jadi korang tidak perlu tunggu lama lagi.
Berikut adalah senarai penuh:
Uncharted Legacy of Thieves Collection

Alami kisah yang sinematik daripada salah satu francais paling ikonik oleh Naughty Dog. Kawal Nathan Drake dan Chloe Frazer ketika mereka mengembara ke seluruh dunia untuk membongkarkan misteri di sebalik sejarah kuno dalam gameplay berdasarkan pertempuran, aksi menembak, penerokaan, teka-teki, dan platforming. Uncharted: Legacy of Thieves Collection mengandungi Uncharted 4: A Thief’s End dan Uncharted: The Lost Legacy – kedua-duanya remaster untuk PS5 dengan visual dan frame rate yang ditambahbaik.
Tchia

Teroka kepulauan yang luas dan indah dalam game pengembaraan aksi fizik ini. Bawa Tchia dalam sebuah misi untuk menyelamatkan bapanya yang diculik dan temui pelbagai watak lain dalam dunia yang diilhamkan oleh New Caledonia. Tchia mempunyai keupayaan “soul jumping”, yang membolehkannya merasuk haiwan dan objek tidak bernyawa, dan menggunakan kuasa mereka untuk mengembara ke kawasan baharu, menyelesaikan teka-teki, dan mempertahankan dirinya daripada musuh. Manfaatkan abiliti Tchia untuk menyelamatkan ayahnya.
Tom Clancy’s Rainbow Six Extraction

Rainbow Six Extraction ialah game ‘3-player tactical co-op first-person shooter’ di mana Operator  elit daripada Rainbow Six harus bersatu untuk menghadapi ancaman makhluk asing bernama Archeans. Setiap misi amat berbeza kerana mekanik ‘pembolehubah dinamik’ yang menawarkan cabaran tidak dapat diramalkan dan membawa maut. Anda dan skuad perlu merancang lebih awal, bekerjasama dan menyelaraskan taktik untuk berjaya keluar.
Ghostwire: Tokyo

Tokyo ditakluki oleh entiri ghaib yang dilepaskan oleh individu misteri, lalu menyebabkan semua penduduk hilang dalam sekelip mata. Bersama seorang entiti yang kuat, pemain boleh menggunakan pelbagai kebolehan psikik dan paranormal untuk  memerangi ancaman hantu dan roh yang menghantui Tokyo.
Life Is Strange: True Colors

Dalam game pengembaraan emosi naratif ini, kuasa unik protagonis merupakan kunci untuk menyelesaikan sebuah misteri dahsyat. Alex Chen sentiasa menganggap kebolehannya adalah satu sumpahan di mana kuasa psikik ‘Empathy’ miliknya boleh mengesan dan memanipulasi emosi orang di sekelilingnya. Walau bagaimanapun, apabila abangnya meninggal dunia dalam kemalangan, ini adalah satu-satunya pertolongan yang dapat mendedahkan kebenaran tentang apa yang sebenarnya berlaku.
Immortals Fenyx Rising

Nasib dunia dalam ancaman – anda adalah harapan terakhir para dewa. Bermain sebagai Fenyx, seorang demigod baharu yang harus menyelamatkan dewa-dewa Yunani daripada sumpahan gelap. Lawan makhluk mitologi, kuasai abiliti para dewa dan kalahkan Typhon, Titan paling maut dalam mitologi Yunani.
Life is Strange 2

Selepas kejadian tragis, adik-beradik Sean dan Daniel Diaz melarikan diri dari rumah. Takut kepada polis, dan mendapati Daniel memiliki kuasa telekinetik – mereka berdua ingin melarikan diri ke Mexico. Sebagai Sean, pilihan anda membentuk nasib adik-beradik Diaz, dan kehidupan setiap orang yang mereka temui dalam game naratif emosi ini.
Dragon Ball Z: Kakarot

Alami semula kisah Goku dan Z Fighter lain dalam Dragon Ball Z: Kakarot! Selain pertempuran epik, hidup sebagai Goku dalam dunia Dragon Ball Z sambil anda bertarung, memancing, makan dan berlatih dengan Gohan, Vegeta dan lain-lain. Terokai kawasan dan pengembaraan baharu sambil meneruskan cerita dan membentuk ikatan yang kuat dengan watak lain dari alam Dragon Ball Z.
Street Fighter V Champion Edition

Sejak dikeluarkan pada 2016, Street Fighter V telah menambah pelbagai jenis watak, kostum, stage dan kandungan tambahan lain. Kini anda boleh memiliki keseluruhan koleksi dengan Street Fighter V – Champion Edition! Pilih daripada senarai 40 watak, kemudian lawan rakan-rakan secara online atau ofline dengan pelbagai pilihan perlawanan.
Untitled Goose Game

Untitled Goose Game ialah game stealth-sandbox komedi, di mana anda adalah seekor angsa yang dilepaskan di dalam bandar. Bersiar-siar di sekitar bandar bermula dari taman belakang orang hingga ke jalan raya sambil membuat prank, mencuri barang, dan buat bising sebanyak mungkin untuk merosakkan hari semua orang.
Final Fantasy Type-0 HD

Diakui sebagai salah satu entri paling gelap dalam siri ini, Final Fantasy Type-0 HD menceritakan tentang dunia Orience di mana perang antara negara mengancam untuk memusnahkan seluruh benua. Sertai perang ini sebagai Class Zero, sekumpulan pelajar elit yang mempertahankan tanah air mereka daripada serangan Militesi Empire. Kuasai 14  gaya pertempuran unik untuk menjatuhkan empayar dan membongkar rahsia di sebalik perang.
Rage 2

Sebagai Walker, anda dibiarkan untuk mati. Sekarang dahagakan keadilan dan kebebasan, gameplay memfokuskkan pada genre ‘first-person shooter’ dan pertempuran kenderaan di dunia terbuka yang apokaliptik. Pemain harus merentasi gurun sambil melawan kumpulan sadis demi menghancurkan kerajaan jahat buat selama-lamanya.
Neo: The World Ends with You

Kisah baharu dalam siri ARPG ‘The World Ends with You’ telah tiba. Berlangsung di Tokyo, kita mengawal Rindo yang sedar bahawa hidupnya dalam bahaya apabila dia terpaksa menyertai “Reapers Game.” Bukan seperti game pertama dalam siri, Neo sepenuhnya 3D di mana pemain boleh mengawal pelbagai semasa pertempuran dan menyerang lawan dengan lebih 300 abiliti “psikik” menggunakan item yang dipanggil “pin”. Uji kehebatan psikik anda sambil mengembara di jalan raya Shibuya yang bergaya.
Haven

Haven ialah judul RPG dengan elemen survival dan mengisahkan tentang dua kekasih, Yu dan Kay yang melarikan diri ke planet hilang yang tidak berpenghuni bernama Source. Pemain boleh mengawal sama ada kedua-dua watak, atau bermain secara co-op bersama rakan-rakan untuk mencari bahan dan sumber bagi kapal angkasa serta bertarung secara real-time dengan makhluk berbahaya.

Itu sahaja untuk rumusan ini. Sebagai peringatan, semua game di atas akan ditambah ke katalog PS Plus pada 21 Mac.
Untuk membaca segala liputan kami tentang PS Plus, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: ps plusSenarai


[Gamescom 2019] – Dave Mervik: “Bertahan dalam Kehidupan dengan Six dan Mono di LITTLE NIGHTMARES 2”

Bukan setakat dapat bermain pelbagai permainan video di Gamescom 2019, editor kami turut berpeluang untuk menemu ramah penerbit, pengarah, pereka untuk pelbagai perminan yang akan datang di platform-plartfom permainan! Kali ini kami ingin berkongsikan ulasan temuramah editor kami bersama Lucas Rousell penerbit Little Nightmares 2 untuk Bandai Namco Entertainment dan juga Dave Mervik Pereka Naratif dari Tarsier Studios!

Dalam sesi temuramah ini, Lucas dan Dave mengongsikan watak penting dari Little Nightmares yang kembali untuk sekuel terbarunya iaitu Six dan kini bersama satu watak baru pratagonis kanak-kanak iaitu Mono. Dalam permainan perseorangan ini, pemain harus meneruskan kehidupan untuk teruskan perjalanan mereka berdua ke ‘signal tower’ dimana ianya merupakan kisah utama dalam permainan Little Nightmares 2 ini.

Berbeza dari yang pertama, kali ini watak yang perlu dimainkan adalah Mono. Lucas dan Dave menyatakan, perubahan ini untuk memperluaskan dunia Little Nightmare dimana ianya lebih besar dari Six. Keputusan ini dibuat agar watak ini bertemu orang baru dan juga jatuh cinta serta menjadi lebih dinamik antara watak Mono dan Six. Dengan kedua watak ini bergabung dan bekerjasama, kita dapat melihat bagaimana hubungan mereka ini mendapat tekanan yang menakutkan.

Jadi watak Six masih sama dari yang pertama, kuat dan aktif. Walaupun bukan watak yang untuk dimainkan dalam Little Nightmares 2, Six tetap akan bersama walau apa pun situasi dalam permainan. Tetapi ada juga situasi yang Six diperlukan dalam pengawalan permainan untuk menuju ke beberapa platform seperti mekanisme barangan teka-teki.
Selain itu, kami turut bertanyakan mengenai perkongsian mengenai hadirnya kombat didalam permainan didedahkan. Lucas dan Dave menyatakan penambahan ini adalah untuk watak dapat mengambil barangan bagi membuka perjalanan, memecahkan pintu, selesaikan teka-teki dan menentang musuh! Seperti contoh anda boleh menyerang musuh yang lebih besar dengan memukul mereka menggunakan barangan itu.

Jadi mengikut garis perjalanan permainan ini yang selebihnya tidak dapat dikongsikan lebig oleh Lucas dan Dave. Apa yang mereka nyatakan adalah aliran cerita dengan meletakkan banyak, petunjuk untuk pemain mengambil bahagian, sehingga menganalisis dan mencipta teori. Oleh itu, permainan ini lebih sesuai untuk orang ramai menyelesaikan perjalanan permainan ini dengan tersendiri.
Tetapi yang menarik dalam Little Nightmares 2 adalah jalan cerita lebih butiran dan petunuk untuk diambil bahagian dari analisis hinggalah mencipta teori. Selain itu, kalau diikutkan perbincangan awal, Little Nightmare 2 hampir menjadi permainan coop oleh sebab mempunyai dua watak. Tapi selepas sejurus perbincangan, mereka menyatakan lebih sesuai ianya adalah untuk satu pemain mengawal agar kesemua kempen dan keputusan dalam permainan dapat diselesaikan.
Bukan untuk dijual!
Juga beberapa pekara dikongsikan seperti beberapa watak lama dari Little Nighmare akan kembali di beberapa kawasan dan banyak pekara menarik yang akan pemain dapat merasakan termasuk dunia baru yang keluar dari maw, yang termasuk hutan rimba, sekolah dan pelbagai lagi untuk pemain terokai!
Saksikan video temuramah sepenuhnya disini:

Jadi terus kemaskini mengenai Little Nightmares 2 di laman web rasmi Bandai Namco Entertainment. Little Nighmare 2 dijangka akan hadir tahun 2020 di platform Nintendo Switch, PlayStation 4, Windows PC dan Xbox One.
Jangan lupa untuk ikuti kami di TikTok!
  @gamersantaimy
Tags: Bandai Namco EntertaimentLittle Nightmares 2MyacerPREDATORGAMINGTarsier Studios


Pembangun Days Gone, Bend Studio dalam pembikinan IP baru dengan sistem open world

Baru sahaja sebulan game action-adventure survival horror, Days Gone dilancarkan, tapi kita telah dimaklumkan studio pembangunnya, iaitu Bend Studio sedang dalam pembikinan untuk sebuah IP baru. Studio tersebut sebelum ini telah menghasilkan beberapa game untuk PlayStation, seperti Resistance: Retribution di PSP, Uncharted: Golden Abyss dan Uncharted: Fight for Fortune untuk PS Vita. Ketua PlayStation Studios mendedahkan studio tersebut sedang menghasilkan sebuah game post-apocalyptic open-world.

Ketua PlayStation Studios, Hermen Hulst telah berkongsikan beberapa informasi mengenai rancangan Bend Studio semasa dalam temu bual rasmi PlayStation Podcast. Informasi yang dikongsikan ini mungkin dapat memberikan semangat kepada peminat yang mengharapkan sekuel untuk Days Gone. Hulst turut menekankan bahawa IP baru ada nadi sesebuah game, dan itu adalah perkara yang selalu diutamakan oleh PlayStation.

pic.twitter.com/JE3vDqHCTq
— Bend Studio #DaysGone (@BendStudio) June 2, 2021

Selain itu, Bend Studio turut memuat naik sebuah tweet di akaun Twitter rasmi studio menyatakan mereka sangat terharu dengan maklum balas yang mereka terima dari peminat mengenai Days Gone. Studio tersebut berasa lebih semangat untuk meningkatkan dan menghasilkan pengalaman gaming yang berkekalan untuk peminat. Mereka juga berharap para peminat akan setia bersama dengan pengembaraan baru studio itu, dan akan berkongsi perkara menarik mengenai projek yang sedang dijalankan.
 Bend Studio sebelum ini telah mengemukakan idea sekuel untuk Days Gone, tetapi Sony tidak bersetuju dengan cadangan itu kerana perkembangan game asal dan menerima maklum balas yang kurang dari pemain. Kini studio itu sedang membikin projek open world yang akan menggunakan beberapa mekanik asas Days Gone untuk digunakan lebih jauh.
Dalam temuramah podcast tersebut, Hulst turut menyatakan beberapa lagi konteks seperti keputusan Sony untuk menunda God of War ke tahun hadapan kerana masalah COVID-19. Nasib baik, Horizon Forbidden West masih dalam pembangunan dan bakal dilancarkan seperti yang dirancangkan, iaitu dalam tahun 2021 ini.

Buat masa ini, masih terlalu awal untuk kita meneka game apa yang dibuat oleh Bend Studio, tetapi yang pasti kita sudah tahu ianya adalah sebuah game open world dengan IP baru. Jadi, sama-sama kita tunggu dan lihat perkembangan dari mereka. Untuk membaca segala liputan kami mengenai studio ini, tekan sahaja pada pautan yang tersedia.
Sumber: Gamerant
Jangan lupa untuk ikuti kami di TikTok!
  @gamersantaimy
Tags: Bend Studiodays goneplaystationSony


[Review] Kemunculan Epik Granblue Fantasy: Versus di PlayStation 4 masih memuaskan hati!

Siapa kat sini peminat Grablue Fantasy? Sudah semestinya ramai yang telah memainkanya di telefon pintar betul atau tidak? Yang terbaik apabila Cygames dan ARC SYSTEM WORKS bersama menghasilkan satu lagi siri permainan ini kali ini untuk pemain konsol yang diberi nama Granblue Fantasy: Versus! Baru sahaja hadir pada 6 Februari lalu, kami sekali lagi berpeluang mencuba sendiri permainan ini selepas kali terakhir mencuba betanya pada Jun tahun lalu. Tanpa melengahkan masa, jom saksikan sendiri review permainan Granblue Fantasy: Versus yang berkonsepkan 2.5D fighting game ini!

Pengenalan~ Variasi grafik tidak akan membosankan anda!

Lowain bros dan Yggdrasil di salah satu submenus.

Pada pandangan pertama, permainan video ini nampak agak cantik, dengan warna yang terang menjemput kami di menu utama ibarat berada di alam fantasi. Submenu juga dilengkapi dengan illustrasi yang comel dan cantik. Model watak nampak menarik ibarat dilukis model 2D tersebut. Penggerakan di menu utama dari memilih stage hingga matchpoint semuanya lancar.

Setiap visual diiringi muzik dari Stella Magna, susunan muzik rock dalam permainan dan lagu watak. Lobi diwakili oleh watak-watak diatas dek Grandcypher, berlari disekitar atau menentang satu sama lain duduk di kabinet arked. Terdapat juga buku lobi dimana pemain boleh menaip mesej disitu dan menggunakan sticker dalam permainan untuk berkomunikasi.

Pada dasarnya permainan ini dipenuhi dengan perkara yang pemain Granblue biasa dan kenali, pada peminat baru Granblue pula pasti senang menghafal tetapan Granblue ini.
Sistem kawalan~ Masih senang untuk dihafal

Pemain baru jangan risau, Granblue Fantasy: Versus terdapat banyak tutorial untuk anda akses dan belajar dahulu. Bagi kami yang memainkanya secara keseluruhan ibarat mengrefresh game beribu kali! Setiap watak mempunyai 4 skil dimana setiap daripadanya mempunyai butang shortcut dengan menekan butang arah yang berkaitan untuk dilaksanakan.
Input manual juga boleh dilakukan bagi mereka yang lebih selesa dengan tetapan sendiri terutama untuk fighting games. Pemain boleh memajukan ‘command menu’ untuk butang dan turut memberi contoh dalam gerakan.
Pada pemain baru, anda mesti kan melihat tetapan ni banyak kali!
Sistem agak senang kami belajar tetapi agak sukar dimaster! Untuk pemain fighting game yang dah biasa mungkin tiada masalah, tetapi kalau kami yang sempat balik rumah kejap je main fighting games ni memang jari jadi keras. Tetapi tiada apa yang perlu dirisaukan pun, kerana setiap butang yang harus dikawal agak senang dihafal.
Penggerakan watak agak pelahan bagi pandangan kami termasuk ketika berlari pantas dan mengelak. Kalau anda ada yang telah mencuba dan bandingkan dengan permainan fighting games lain mungkin akan nampak perbezaan tersebut.
Mod Versus ~ Kan lebih seronok bermain bersama orang lain!

Granblue Fantasy: Versus menggunakan netcode ‘delay-based’. Oleh itu, anda mungkin akan melepak di pelayan paling dekat dengan lokasi anda untuk mengelakkan permainan yang tergendala. Terdapat banyak ‘room’ untuk anda pilih, jadi tiada masalah di situ kerana banyak pilihan untuk pemain. Hanya mencari tempat duduk kosong di kabinet arked dan tunggu lawan anda. Perhatikan bahawa anda perlu membuka kunci mod dalam talian sebelum anda masuk ke dalam talian lobi yang sesuai.
Pemain boleh memilih watak avatar dan palet warna sendiri yang mewakili diri sendiri di dek Grandcypher. Anda tidak perlu memilih avatar yang sama dengan watak yang akan anda gunakan dalam permainan pun kerana terdapat juga avatar yang bukan untuk dimainkan. Pemain boleh pilih watak dan warna yang ingin dimasukkan kedalam rank sebelum berada di kabinet, jadi matchmaking dalam talian agak senang dilakukan. Anda juga boleh lihat semula gameplay sebelum ini di leaderboard jika telah disimpan, jadi cari je nama pemain lawan anda sebelum ini dan anda juga boleh lihat perlawanan mereka!

Kami tahu dengan hanya 11 watak pahlawan yang disediakan agak tidak seronok berbanding dengan game fighting yang lain, tetapi jangan risau terdapat juga pek watak lain akan disediakan kelak. Yang pertama akan datang bersama dengan 5 watak DLC baru. Empat daripadanya telah didedahkan dan anda boleh lihat disini.
Mod RPG~ Siapa kata hanya berlawan biasa! Ada juga penceritaan ok!

Boleh dikatakan cabutan utama untuk peminat Granblue biasa selain bonus dalam permainan untuk permainan mudah alih. Mod RPG yang anda perlu bermain ini akan melalui cerita alternatif dalam ayat Granblue. Kedua-dua watak yang boleh dimainkan dan tidak dapat dimainkan akan membuat penampilan mereka dalam penceritaan mod ini. Untuk memanfaatkan peminat bukan Granblue, selalu ada pengenalan ringkas karakter dengan kata kunci yang relevan turut disorot juga. Terdapat satu glosari dalam permainan yang anda juga boleh menyemak beberapa entri yang mungkin mempunyai spoiler untuk perkembangan permainan utama.
Terdapat banyak misi tutorial untuk membantu kita biasa dengan kawalan.
Bergantung sejauh mana perasaan anda, kisah mod RPG tidak semestinya padu, tetapi tidak adil untuk membandingkan kisah permainan ini kepada permainan utama yang akan datang untuk 6 tahun pembangunan. Ia adalah buku asas yang cukup baik ke dunia jika anda berminat untuk menyelidiki lebih lanjut, tetapi bukan di mana anda harus mengharapkan penceritaan yang mendalam.

Mod RPG bersandar ke dalam sistem permainan utama: anda boleh membeli senjata untuk memperbaiki dan memasukkannya ke “grid” untuk menjadikan watak anda lebih kuat. Watak-watak juga boleh dinaikkan level: mereka secara automatik akan memperoleh EXP pada akhir pencarian. Terdapat kelebihan unsur-unsur pemain sahaja, jadi anda akan sentiasa menangani lebih banyak kerosakan kepada bos. Terdapat sistem pseudo-gacha, yang memberikan anda senjata yang boleh digunakan dalam grid dan sebagai skinsenjata.
Bos boleh memasuku mod Overdrive kemudian mod Break selepas anda teruskan serang mereka.
Anda boleh bermain bersama rakan untuk bermain dalam talian atau kendalikan sahaja dengan bantuan CPU. Dalam penyelesaian pencarian, anda akan mendapat ganjaran bedasarkan rank dan barang ‘farming’. Untuk menjadikan lebih mudah, pemain perlu bekerja sedikit untuk grid dan level seperti permaianan utama.
Kesimpulanya~

Jika anda hanya seorang pecinta RPG yang ingin menyelesaikan misi bersama rakan anda untuk bonus, mungkin situasinya hanya akan menjadi memuaskan seperti biasa-biasa sahaja kerana dari segi pengalaman penceritaanya tidak seperti yang kami jangkakan dan akan menjadi lebih gempak.
Tetapi jangan risau, jika anda seorang pemain fighting game, Granblue Fantasy:Versus memuaskan hati dengan kombo dan watak serta watk DLC yang akan datang yang tidak membosankan. Seni dan grafik memang memuaskan kerana terserlah watak-watak anime yang ditonjolkan dengan 2D.
 Belian disini!!

Granblue Fantasy: VersusPublisher: CygamesDeveloper: Arc System WorksRelease Date: 2020-02-06PlayStation 4

Granblue Fantasy Versus adalah permainan pertempuran 2.5D yang dibangunkan oleh Arc System Works untuk PlayStation 4. Ia didasarkan pada permainan peranan Granblue Fantasy dan ia dikeluarkan di Asia oleh Cygames .

Jangan lupa untuk ikuti kami di TikTok!
  @gamersantaimy
The Review

                    Granblue Fantasy: Versus

8
Score

Bagi peminat Granblue, anda pasti akan teruja dengan permainan ini. Bagi pemain baru, ambil masa anda untuk master dalam permainan ini!

PROS
 Visual dan Audio memang tiada kekurangan!  Siap mempunyai bonus dalam permainan untuk game Granblue mobile! Watak-watak yang mempunyai kombo menarik!

CONS
 Pengawalan agak kekok Mod penceritaan dengan cerita tidak seperti yang diharapkan

Review Breakdown

Siapa sangka dari mobile boleh ke konsol!
0

Tags: Arc System WorkscygamesGBFVGranblue Fantasy: VersusGranblue Fantasy: Versus  Reviewreviewulasan


Forza Street kini dah boleh dimuat turun di iOS dan Android!

Ingat tak awal bulan April hari itu kami ada kongsikan bahawa permainan eksklusif dari Xbox ini akan turun ke mobile dan dibuka untuk pra-pendaftaran? Hari ini secara rasmi, Forza Street dah hadir secara global dan boleh dimuat turun pada peranti iOS dan Android!

Pengalaman terbaru Forza ini membuat pemain terus ke dalam perlumbaan permainan dibawah 1 minit untuk menapatkan pelbagai kereta baru serta bahagian upgrade untuk koleksi kereta anda! Memang sesuatu yang menarik bagi peminat permainan racing kereta kerana permainan inii boleh dimuat turun secara percuma yang boleh dimainkan dimana saja bila-bila masa!

Forza Street juga dirancang untuk menjadi pengalaman permainan yang terus berkembang. Permainan ini didasarkan pada dunia perlumbaan jalanan dengan watak, misteri, dan intrik yang menarik, diterokai melalui kempen berdasarkan naratif, acara Spotlight mingguan, dan Acara Bertema waktu terhad, yang semuanya memberi peluang kepada pemain untuk memperluas koleksi kereta mereka. Bagi pemain yang mencari cabaran tambahan, acara Rivals mingguan membolehkan pemain mengumpulkan koleksi mereka berbanding pemain lain dalam komuniti dalam papan pendahulu berdasarkan cabaran asynchronous.

Sebagai hadiah istimewa untuk semua orang yang bermain Forza Street bermula hari ini hingga 5 Jun 2020, pemain akan menerima Ford GT 2017 dan menambah kredit serta gold dalam permainan untuk membantu pemain membuka kunci kereta baru dan mengembangkan koleksi kereta anda! Jangan lepaskan peluang ini untuk menambahkan supercar rare ini ke garaj anda.

Untuk pemain yang menyertai keseronokan ini melalui Samsung Galaxy Store, terdapat dua ganjaran lagi untuk anda! Sesiapa yang memuat turun melalui Galaxy Store pada peranti Samsung mereka akan menerima Ford Mustang GT 2015 dengan cat bertema Galaxy khas. Sekiranya pemain mempunyai peranti Galaxy S20 terbaru, mereka juga akan menerima Chevrolet Corvette Z06 2015 dengan Galaxy Custom dan kredit dalam permainan serta gold.

Nak bermain Forza Street di beberapa peranti yang berbeza? Jangan risau, Forza Street menyokong Xbox Live! Apabila pemain daftar masuk menggunakan Xbox Live, pemain dapat membuka Xbox Achievements dan mengalihkan kemajuan permainan ke seluruh peranti Windows, iOS, dan Android anda.
Jadi apa lagi yang anda nantikan? Jom muat turun sekarang! Jangan lupa untuk terus up-to-date dengan pelbagai kemaskini terbaru Forza Street di Facebook!
 Muat turun di Forza Street sekarang!

Forza StreetPublisher: Xbox Game StudiosDeveloper: Turn 10 StudiosRelease Date: 2020-05-06Android
Berlumba dijalanan yang ultimate dalam kelajuan yang tidak diduga! Menangi pelbagai koleksi kereta lumba yang selama ini didalam mimpi anda! Pilih pelbagai acara, barisan kereta dari koleksi dan menangi perlumbaan!

Jangan lupa untuk ikuti kami di TikTok!
  @gamersantaimy
Tags: Forza StreetForza Street AndroidForza Street iOSForza Street mobile


Fan Screening Suzume Akan Tayang 5 Mac Ini di Malaysia! Tiket Bermula RM 120!

Sudah lama tunggu, akhirnya GSC Cinemas mengumumkan tarikh bermulanya tiket tayangan Fan Screening filem Suzume untuk peminat Malaysia! Tiket tersebut akan tersedia bermula 1 Mac melalui aplikasi dan laman web GSC. Seperti biasa setiap pembelian tiket fan screening akan datang dengan pelbagai item bonus untuk anda! Jom kita lihat apa yang tersedia dengan tiket tayangan Suzume.

#Suzume Fan's Screening is happening! 🚪Find the door and get your exclusive goodies with just RM120！ 📌T-shirt x1 (random 1 of 4 design) 📌Door hanger x1 📌A2 Poster x1Advance sales start on 1 March, 12PM! Don't miss your chance! #shinkaimakoto #鈴芽之旅 pic.twitter.com/Tx9w6PX6rf

— GSC (@GSCinemas) February 28, 2023

Untuk RM 120, anda boleh mendapatkan:
T-Shirt x1 (design rawak)Door Hanger x1A2 poster x1
Berkenaan fan screening, Suzume akan ditayangkan di pawagam GSC Mid Valley, Malaysia pada 5 Mac 2023 (Ahad).

Berkenaan filem tersebut, Shinkai akan mengarah filem dan menulis skrip. Dia juga dikreditkan untuk cerita asal. Masayoshi Tanaka akan mereka watak. Kenichi Tsuchiya pula mengarah animasi, manakala Takumi Tanji ialah pengarah seni. CoMix Wave Films dan Story Inc. akan menerbitkan filem itu. TOHO pula akan mengedarkan filem itu.

Berikut adalah sinopsis rasmi untuk Suzume no Tojimari:
Di seberang pintu, adalah masa sepenuhnya—Perjalanan Suzume yang berusia 17 tahun, bermula di sebuah bandar yang tenang di Kyushu, apabila dia bertemu dengan seorang lelaki muda yang memberitahunya, “Saya sedang mencari pintu.” Apa yang Suzume temui ialah satu pintu lama yang berada di tengah-tengah runtuhan, seolah-olah ia terlindung daripada sebarang malapetaka yang melanda. Terpukau dengan kuasanya, Suzume mencapai tombol pintu tersebut…Pintu-pintu mula terbuka satu demi satu di seluruh Jepun, melepaskan kemusnahan kepada sesiapa yang berada di dekatnya. Suzume mesti menutup portal ini untuk mengelakkan bencana selanjutnya.BintangMatahari terbenamLangit pagiDalam alam itu, seolah-olah semua masa telah lebur bersama di langit—Ditarik oleh pintu misteri ini, perjalanan Suzume bermula.
Untuk mendapatkan segala liputan mengenai anime daripada kami, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Fan ScreeningSuzumeSuzume no Tojimari


Kolab hebat antara dua siri! Kamen Rider Zero-One/Mashin Sentai Kiramager the Movie akan keluar pada 23 JULAI di JEPUN!

Sebuah teaser trailer telah mula ditayangkan pada 7 Mac untuk mengumumkan bahawa filem keluaran Toei yang berjudul Gekijō-ban Kamen Rider Zero-One/Mashin Sentai Kiramager the Movie akan dibuka di teater Jepun pada 23 Julai.

Teaser ini memberitahu peminat Kamen Rider Zero-One dan Mashin Sentai Kiramager bahawa;

Gekijō-ban Kamen Rider Zero-One/Mashin Sentai Kiramager the Movie – visual poster
“Anda akan mengalami pengakhiran ini bersama-sama. Adakah musuh ialah manusia, AI, atau… Musim panas yang sangat menarik akan datang!!”
Misteri gila kan?
Kamen Rider Zero-One poster
Gekikjō-ban Kamen Rider Zero-One adalah susulan kepada filem Kamen Rider Reiwa: The First Generation pada Disember lalu dan merupakan filem solo pertama untuk siri televisyen Kamen Rider Zero-One. Kamen Rider Zero-One pertama kali ditayangkan pada 1 September sebagai siri televisyen Kamen Rider pertama di era Reiwa.
Mashin Sentai Kiramager
Mashin Sentai Kiramager adalah siri televisyen ke-44 di francais Super Sentai yang ditayangkan di Jepun dengan permata dan kenderaan sebagai tema utamanya. Permata Kiramei menyembunyikan kuasa misteri yang sangat kuat lalu memilih lima individu untuk menjadi pahlawan bagi menentang tentera jahat yang matlamatnya ingin memusnahkan manusia.
Jangan lupa untuk ikuti kami di TikTok!
  @gamersantaimy
Tags: filemkamen riderKamen Rider Zero-OneMashin Sentai KiramagermoviePower ranger


Viral! Pengantin wanita ditemani kadbod Genshin Impact di atas pelamin!

Kami tahu peminat game dan anime selalunya akan ada “waifu” dan “husbando” tersendiri. Tipulah kalau tidak ada kan? Baru-baru ini, tular satu video majlis perkahwinan di Indonesia di mana kawan-kawan pengantin membawa kadbod watak Genshin Impact dan Hypnosis Microphone (Hypmic). Rupa-rupanya watak tersebut merupakan “husbando” kepada pengantin wanita.

Video yang viral daripada Facebook itu telah mendapat perhatian daripada ramai orang sehingga ke luar negara. Ia telah mendapat lebih 2000 reaksi dan lebih daripada 4000 kongsi di media sosial tersebut. Anda boleh tonton video tersebut di bawah.

Boleh nampak betapa terkejutnya pengantin tersebut apabila melihat kadbod Diluc (Genshin Impact) dan Yamada Jiro (Hypmic) yang dibawa ke pelamin. Bukan setakat itu sahaja, pengantin lelaki sampai terpaksa berdiri daripada tempat duduknya semasa isterinya bergambar dengan “husbando”nya. Meriah jugalah majlis itu jadinya. Selepas itu, suami itu juga turut ikut bergambar dengan posing bercekak pinggang yang kelihatan cemburu dengan watak-watak tersebut.
DilucJiro
Apapun, pengantin lelaki tersebut seperti sudah mengetahui minat isterinya itu. Semoga pasangan pengantin bahagia selalu. Anda pula bagaimana? Kalau kawan anda melakukan perkara yang sama semasa majlis perkahwinan anda, adakah anda juga akan teruja seperti pengantin di atas? Atau anda sendiri yang buat sendiri kadbod tersebut nanti? Boleh kongsikan reaksi anda di ruangan komen tentang video ini.
Jangan lupa untuk ikuti Gamer Santai untuk mendapatkan liputan menarik tentang game, anime, filem dan banyak lagi!
 Muat turun di sini

Genshin ImpactPublisher: miHoYoDeveloper: miHoYoRelease Date: 2020-09-28Android, Microsoft Windows, Nintendo Switch, PlayStation 4, PlayStation 5
Genshin Impact adalah permainan video permainan peranan bebas-permainan, bebas permainan fantasi berasaskan gacha yang dikembangkan dan diterbitkan oleh studio pengembangan permainan miHoYo. Ini adalah permainan kedua dari miHoYo yang menampilkan IP asli, yang pertama adalah Gun GirlZ. Kini ia hadir untuk mobile, PC dan PS4 dan juga boleh cross-play!

Jangan lupa untuk ikuti kami di TikTok!
  @gamersantaimy
Tags: Genshin ImpactHypnosis MicrophoneIndonesia


Giveaway Persona 5 Royal — Komen Untuk Menang Kod Steam Percuma!

Persona 5 Royal (P5R) kini sudah tersedia di pelbagai platform termasuklah PC. Kami ada berita baik untuk anda! Gamer Santai kembali dengan giveaway terbaru untuk pembaca sekalian! Kali ini, kami ingin memberikan kod Steam percuma untuk game Persona 5 Royal. Sebelum itu, jom kami ceritakan secara ringkas tentang game tersebut.

Terpaksa berpindah ke sekolah menengah di Tokyo, protagonis mempunyai mimpi yang aneh. “Kamu benar-benar tawanan nasib. Dalam masa terdekat, kehancuran menantimu.” Semasa menjalankan “pemulihan”, dia mesti menyelamatkan orang lain daripada keinginan yang memusnahkan dengan memakai topeng sebagai seorang Phantom Thief.

Ciri-ciri utama Persona 5 Royal:
Menerokai Tokyo, membuka Persona, menyesuaikan Thieves Den tersendiri, alami penamat yang berbeza dan banyak lagiMenjadi Phantom Thief hebat, temui kuasa luar biasa dan berjuang untuk keadilanMengandungi lebih 40 item DLC yang telah dilepaskanBoleh pilih suara dalam bahasa Jepun dan Inggeris

Anda yang masih belum bermain game ini, jom sertai giveaway khas Persona 5 Royal ini! Syaratnya mudah sahaja, anda cuma perlu menjawab soalan dan ikuti langkah-langkah dibawah:
Langkah 1: Korang kena “LIKE” Facebook Page Gamer Santai

Langkah 2: Like/Love/Wow post mengenai artikel ini di Facebook kami
Langkah 3: Share artikel ini secara “public” dengan #P5R #GamerSantai dan tag 3 kawan

Langkah 4: Jawab soalan ini di bahagian komen:
Watak P5R manakah yang anda akan penuhkan “confidant/social link” dahulu dan mengapa?
Syarat kemasukan dan tarikh pengumuman pemenang
Peserta haruslah warganegara Malaysia;Giveaway akan berakhir pada 13 November jam 11.59PM;Pemenang akan diumumkan pada 14 November melalui halaman Facebook.Sila mesej kepada kami dalam masa 24 jam atau kami perlu memilih pemenang baharu.

Jadi, jangan lepaskan peluang anda untuk memenangi salinan percuma Persona 5 Royal di Steam dalam giveaway kami. Manalah tahu kalau anda menjadi pemenang bertuah kali ini! Jangan lupa untuk ikuti Gamer Santai untuk mendapatkan liputan menarik mengenai game, anime, manga dan banyak lagi!
Jangan lupa untuk ikuti kami di TikTok!
  @gamersantaimy
Tags: GiveawayPersona 5 Royalsteam


Gandingan MSI & Ubisoft mempersembahkan Next-Gen Synchronized Game Lighting di Tom Clancy’s The Division 2!

Jenama PC gaming hardware terkenal MSI berganding bahu sekali lagi bersama penerbit antarabangsa kepada hiburan dan servis interaktif iaitu Ubisoft. Bersama, mereka ingin menarik lebih ramai gamers ke sebuah lagi judul terlaris, Tom Clancy’s The Division 2 yang lengkap sekali dengan Next-Gen Synchronized Ambient Link Lighting.

Ambient Link menyelaraskan setiap Modular Light Panel dan setiap produk MSI Gaming yang menggunakan Mystic Light dengan on-screen gaming untuk mencipta suasana Ambient Lighting yang realistik dan menyerupai skema warna in-game. Ini bertujuan untuk meluaskan dunia game sehingga ke bilik pemain.
Dibina berdasarkan MSI exclusive Mystic Light Sync:
“Ambient Link mengandungi pelbagai fungsi terbaru dan menarik, menjadi hubungan yang lebih intim kepada jalan cerita permainan video dan akhir sekali, -puluh Lighting Preset untuk lebih daripada 20 default berpuluh situasi seperti jika watak utama sedang bertempur, atau membunuh musuh dengan mengunakan skill dan sebagainya.”

Salah satu daripada elemen penting di Ambient Link ialah keyboard eksklusif MSI yang mempunyai RGB Lighting di setiap butang. Keyboard ini memberi real-time in-game detail dan hotkey yang sangat berguna. Modular Light Panel seperti Nanoleaf Canvas pula menawarkan sebuah pengalaman yag menghidupkan kesemua deria pemain dengan persekitaran berbeza seperti langit biru yang jelas, hutan rimba, persekitaran alam sekitar, unggun api, meteor shower, dan lain-lain.

Pemain juga boleh pilih untuk membeli promotion bundle MSI QHD Gaming Monitor serta Tom Clancy’s The Division 2 untuk aksi yang imersif dan fast-paced.
Nak maklumat lanjut? Boleh lawat link ni: https://www.msi.com/Promotion/tom-clancys-the-division2
Jangan lupa untuk ikuti kami di TikTok!
  @gamersantaimy
Tags: Ambient LightingMSIPCthe division 2ubisoft


Pemain Battlefield 2042 membuka petisyen untuk meminta refund!

Sebelum pelancaran Battlefield 2042, pembangun telah menjanjikan pelbagai perkara hebat yang menanti pemain tetapi ia hanyalah janji palsu selepas pelancaran game tersebut. Battlefield 2042 telah mendapat banyak review negatif daripada ramai pemain kerana pelbagai masalah yang timbul ketika bermain. Bukan setakat itu sahaja, kelewatan dalam memberikan kandungan bermusim juga membuatkan ramai pemain meninggalkan game tersebut. Ini menjadikannya salah satu game yang mengecewakan pada 2021 dan kini ramai pemain Battlefield 2042 yang ingin mendapatkan refund.

Jika lihat pada situasi, ia mengingatkan anda pada peristiwa yang berlaku semasa pelancaran Cyberpunk 2077. Battlefield 2042 mungkin berterusan menambah baik game tersebut tetapi bagi kebanyakkan pemain, mereka sudah tawar hati dengannya. Kini, ramai pemain Battlefield 2042 membuka petisyen kepada Sony, Steam, DICE dan Federal Trade Commission untuk membenarkan bayaran balik pada semua platform.

Didakwa melalui petisyen di change.org, Battlefield 2042 telah menelan belanja pengguna berjuta-juta dolar dan mengecewakan beribu-ribu pemain. Petisyen itu merujuk kepada beberapa kejadian sejak game itu dilancarkan, seperti kenyataan bahawa ia tidak boleh dimainkan, bug Battlefield 2042 yang drastik serta memberi kesan kepada pengalaman semasa bermain sehingga hari ini, bayaran balik yang disediakan di Steam dan banyak lagi. Ia selanjutnya menyatakan bahawa “menandatangani petisyen ini adalah sama dengan mengatakan ‘Saya harap saya mendapat refund untuk Battlefield 2042.'”
Pencipta petisyen itu, Satoshi Nakamoto, juga menyatakan bahawa jika petisyen itu menerima 50 ribu tandatangan, maka salah seorang peguam terbaik akan mengambil kes itu terhadap EA. Bagaimanapun, peguam itu tidak dinamakan dan tiada bukti disediakan untuk tuntutan itu. Sehingga hari ini, petisyen tersebut mempunyai lebih daripada 15 ribu tandatangan.

Nakamoto mengakhiri petisyen ini dengan kenyataan ringkas: “Komuniti gaming tidak seharusnya bertolak ansur dengan penderaan dan buli seperti ini daripada syarikat berbilion dolar yang menghasilkan game yang belum siap dan iklan palsu. “Perlu diingatkan bahawa jenis bayaran balik ini biasanya tidak mencapai banyak kejayaan, kerana kes pembayaran balik Cyberpunk 2077 adalah detik yang mengejutkan, hampir mengubah industri, jadi ia masih perlu dilihat sama ada EA atau Dice akan mengiktiraf petisyen ini.

Walaupun ramai yang tidak puas hati dengan game ini, kita dapat lihat betapa ramai antara mereka yang sanggup melabur pada game FPS kesukaan mereka. Harap-harap Battlefield 2042 akan memberikan sesuatu yang baru dan mampu mengubah perspektif peminat terhadapnya. Apa pula pendapat anda mengenai petisyen ini? Adakah anda juga akan tandatangannya?
Untuk mendapatkan liputan lain mengenai Battlefield daripada kami, sila klik pautan ini.
Sumber: Gamerant, Change.org
Jangan lupa untuk ikuti kami di TikTok!
  @gamersantaimy
Tags: Battlefield 2042refund


[BlizzCon 2019] Expansion terbaru Shadowlands diumumkan untuk World of Warcraft!

Expansion selanjutnya World of Warcraft: Shadowlands, telah diumumkan. Khabar angin dan leaked ternyata tepat, kerana Shadowlands akan menamatkan peperangan di Battle for Azeroth kerana kedua-dua pihak harus bersatu untuk melawan ancaman yang jauh lebih besar: The Old Gods dan tuan mereka yang jahat, The Void Lords.

Diumumkan pada majlis perasmian BlizzCon 2019, trailer sinematik bermula dengan Sylvanas kembali ke Icecrown Citadel, yang dihuni oleh Lich King Bolvar. Sylvanas dan Bolvar bertarung satu sama lain, sebelum Sylvanas mengambil mahkota dan menjadi raja. Menggunakan mahkota Lich King, Sylvanas membuka ruang dimensi, dan mendedahkan Shadowlands, dimensi alternatif  yang penuh kematian dan kehancuran. Pemain pasti kenal alam ini kerana di sinilah anda dihantar ketika mati.

Salah satu ciri utama Shadowlands adalah memilih Covenant. Sudah tentu, Shadowlands juga akan merangkumi beberapa zon baru, yang akan kami akan terangkan kemudian. Pada akhir gameplay trailer, kita dapat pandangan pertama pada Void Lord, raksasa legenda yang menjadi ancaman terbesar kepada Azeroth dan merupakan tuan kepada Old Gods.

Kami akan beri kamu maklumat lanjut tidak lama kemudian, harap semua sabar ya!

Jangan lupa untuk ikuti kami di TikTok!
  @gamersantaimy
Tags: Blizzcon 2019ExpansionThe Old GodsThe Void LordsWorld of Warcraft: Shadowlands


Identiti & fungsi sebenar “Gorosei”, lima orang tua dalam One Piece!

Manga One Piece kini sedang berehat selama satu sebulan sementara kita menunggu penciptanya, Eiichiro Oda, sembuh daripada pembedahan mata. Namun sebelum “cuti lama” ini, mereka sempat mendedahkan identiti sebenar para Gorosei, sekumpulan Celestial Dragon tua yang bertindak sebagai “ketua” kepada World Government.

Selama bertahun-tahun menunggu, identiti mereka dirahsiakan tetapi akhirnya kita tahu apakah fungsi kewujudan Gorosei dan rancangan gelap mereka. Bukan itu sahaja, bab terkini turut mendedahkan macam-macam maklumat lain berkaitan dengan Imu (pemimpin jahat sebenar yang pengaruhnya lebih tinggi daripada Gorosei), zaman Void Century dan juga rahsia nama “D“.

Jadi jika anda ingin tahu lebih lanjut? Teruskan membaca!
AMARAN! SPOILER ONE PIECE BAB 1085 dan 1086 DI BAWAH! BACA SPOILER 1084 DI SINI!
Imu merahsiakan nama “D”

Kredit: Shueisha
Dalam bab 1085, Imu memberitahu Nefeltari Cobra bahawa “D” adalah nama untuk orang yang menentangnya. Malangnya, tiada seorang pun di dunia yang tahu tentang kepentingan nama “D” pada masa kini. Asal usul “D” juga sudah lama wujud dan berlaku kerana kesilapan oleh Nefeltari Lily pada 800 tahun lalu di mana Lily “melepaskan” semua Ponegliff di seluruh dunia.
Imu memberitahu Cobra bahawa kebenaran terkandung dalam surat yang ditinggalkan oleh Lily. Cobra membaca surat itu dan menyebut kuat-kuat bahawa nama penuh Lily adalah “Nefeltari D. Lily“. Dalam sekelip mata, Imu (atau salah satu Gorosei) menikam Cobra dengan ekor berbentuk anak panah.

Kredit: Shueisha
Tiba-tiba, Sabo muncul (setelah mencuri dengar perbualan), dan serta merta menyerang Gorosei dengan teknik Fire Fist diikuti oleh Rook Check, tetapi serangannya dihalang oleh Imu. Di sekeliling semua Gorosei telah berubah menjadi makhluk besar dan menakutkan. Ketika ini, gambar Sabo yang sedang berdiri di sebelah badan Cobra telah diambil lalu diterbitkan dalam surat khabar.
Imu dan para Gorosei cuba menyerang, jadi Sabo cuba melarikan diri dengan Cobra, tetapi dia memberitahu Sabo untuk meninggalkannya. Sabo menolak, tetapi Cobra menjelaskan dia perlu menyampaikan mesej kepada Luffy dan Vivi (anak Cobra). Mesejnya ialah keluarga Nefertari berkongsi nama“D”, dan dia tahu laluan yang perlu diambil oleh negara Alabasta sekarang.

Kredit: Shueisha
Tanpa duga, Imu menyerang Cobra dan Sabo sekali lagi, mencederakan kedua-duanya. Cobra paksa dirinya untuk berdiri, dan membacakan mesej di dalam surat Lili ketika Imu akhirnya membunuhnya. Hasrat terakhir Cobra ialah supaya Sabo dapat menyampaikan apa yang dia lihat dan dengar serta terus hidup.
Sabo akhirnya melarikan diri, tetapi perhatian para Gorosei beralih kepada individu lain yang sedang menyorok, iaitu Wapol. Diserang ketakutan, Wapol turut melarikan diri.

Kredit: Shueisha
Di adegan lain, Vivi ditangkap oleh CP0. Ketika Vivi memikirkan cara untuk melarikan diri, Wapol terhempas melalui dinding bilik. Di sini, Vivi mengambil peluang untuk melarikan diri dengan melompat ke dalam mulutnya.
Nama dan tujuan sebenar kumpulan Gorosei

Kredit: Shueisha
Bersambung di One Piece bab 1086, Gorosei membincangkan tentang apa yang mereka perlu lakukan dengan Sabo memandangkan dia sudah tahu kebenaran tentang Imu. Sejurus itu, Imu menghubungi mereka berlima dan memberitahu bahawa sudah tiba masanya untuk menggunakan salah satu ciptaan Dr. Vegapunk – Mother Flame.
Mereka bersetuju sudah tiba masanya untuk menguji keupayaannya. Awalnya, niat mereka adalah untuk memilih kawasan hutan sebagai tempat ujian, tetapi Imu berkata bahawa dia ingin menguji senjata itu ke atas Kerajaan Lulusia kerana jaraknya yang dekat, tanpa menghiraukan tentang orang-orang yang tinggal di pulau itu.

Kredit: Shueisha
Kumpulan Gorosei mematuhi perintah Imu dan akhirnya nama dan gelaran mereka didedahkan buat kali pertama dalam One Piece:

Saint Jaygarcia Saturn – Godhead of Science and Defense
Saint Marcus Mars – Godhead of the Environment
Saint Topman Warcury – Godhead of Justice
Saint Ethanbaron V. Nusjuro – Godhead of Finance
Saint Shepherd Ju Peter – Godhead of Agriculture

Jadi siapakah mereka?

Kredit: Shueisha
Secara umum, kumpulan Gorosei memegang kuasa terbesar di dalam dunia setakat yang diketahui oleh orang awam kerana memiliki kawalan mutlak ke atas Cipher Pol, organisasi Marine, dan Shichibukai (sebelum dibubarkan). Hakikatnya, mereka sebenarnya berkhidmat secara rahsia kepada Imu, pemimpin sebenar kepada kerajaan dan seorang yang kejam, zalim.
Kebimbangan utama Gorosei ialah untuk melindungi dunia yang tidak stabil daripada pengaruh lanun dan merahsiakan kejadian-kejadian keji World Government. Mereka dianggap sebagai “extremist” dan sanggup mengorbankan sebilangan besar orang yang tidak bersalah demi mengekalkan kuasa dan kuasa politik World Government.

Kredit: Shueisha
Sebagai contoh, mereka mengarahkan pembunuhan seluruh pulau orang untuk menyembunyikan penemuan Void Century, dan mengabaikan rejimen Sir Crocodile dan Donquixote Doflamingo yang jahat.
Adakah mereka kuat?

Kredit: Shueisha
Buat masa ini, kami tidak tahu betapa kuat setiap seorang Gorosei. Walau bagaimanapun, masing-masing ada parut yang unik dan jelas, jadi nampaknya setiap satu mempunyai pengalaman bertarung dan sepatutnya handal berlawan. Malah, mereka terbukti boleh menahan teknik “Fire Fist” milik Sabo dengan mudah serta mempunyai kebolehan deria yang hebat, kerana dapat perasan Wapol di sebalik dinding batu.
Akhir sekali, kesemua ahli Gorosei mempunyai abiliti yang membolehkan mereka berubah menjadi makhluk haiwan atau raksasa, yang Sabo gelar “berupa syaitan”. Saya tidak pasti sama ada transformasi ini adalah kerana kuasa Devil Fruit atau teknik lain.

Kredit: Shueisha
Tetapi kita akan mendapat tahu kebenaranya tidak lama lagi. Jom kita bincangkan di ruang komen!

Baca segala berita kami tentang One Piece di SINI.
Jangan lupa untuk ikuti kami di TikTok!
  @gamersantaimy
Tags: animeGoroseimangaone piece


Senarai update sistem baru untuk PS5 dan PS4, masih dalam fasa beta

Update sistem beta kedua bagi PS5 akan bermula esok yang menampilkan cara baru untuk pengguna memperibadikan pengalaman konsol mereka melalui ‘party chat’, ‘Game Base’ dan ‘tetapan accessibility’. Sony juga akan memulakan ujian bagi sistem beta PS4 beta pada hari yang sama untuk pengguna mencuba fitur ‘Open Parties’, yang turut hadir dalam beta PS5.

Malangnya, beta PS5 dan PS4 beta ini hanya akan dibuka kepada pengguna terpilih di AS, Kanada, Jepun, UK, Jerman dan Perancis . Apabila selesai, update ini akan tersedia di seluruh dunia pada sekitar tahun ini.

Selain itu, peserta beta PS5 di AS dan UK dapat mencuba fitur ‘voice commands’ untuk mencari dan membuka game dan aplikasi, serta mengawal media dengan hanya menggunakan suara. Berikut adalah ringkasan:
Pilihan Party Chat baru
Open Party dan Closed Party (beta PS5 dan PS4)Apabila memulakan parti, anda kini boleh memilih sama ada Open Party atau Closed Party:Open Party membolehkan rakan anda melihat dan menyertai parti tanpa jemputan. Rakan kepada ahli parti juga boleh menyertai.Closed Party hanya untuk pemain yang anda jemput.

Update untuk ‘voice chat reporting (beta PS5)Jika anda ingin melaporkan sesuatu yang dikatakan oleh ahli parti, kini terdapat penunjuk visual untuk mengenal pasti siapa yang bercakap. Ini akan membantu PlayStation Safety mengambil tindakan yang sewajarnya berdasarkan laporan anda. Anda boleh mengetahui lebih lanjut tentang ciri ini di sini.Update Share Play (beta PS5)Mulakan Share Play terus daripada ‘kad voice chat’. Anda tidak perlu lagi memulakan Share Screen dahulu untuk menggunakan Share Play.

Volume Voice chat (beta PS4)Anda kini boleh melaraskan volume voice chat secara individu bagi setiap pemain dalam parti di PS4, sama seperti pada PS5.

Penambahbaikan pada PS5 Game Base
Voice chat kini dipanggil Party. Untuk akses lebih mudah, Sony membahagikan menu Game Base kepada tiga tab: Friends, Parties dan Messages.

Daripada menu Game Base, anda kini boleh:Lihat semua rakan anda di bawah tab [Friends], atau akses fitur ‘player search’ dan ‘friend request’ melalui tab ini.Tambahkan pemain pada ‘group atau buat ‘group’ baharu terus dari Game Base. Anda juga boleh menghantar mesej teks, mesej pantas, imej, klip video dan melihat media daripada ‘group’ daripada tab ini.

When someone in a party is sharing their screen, you’ll now see the (on air) icon.We’ve made it easier to decline friend requests by adding a [Decline] button to your friend request list.
Apabila seseorang dalam parti berkongsi skrin mereka, anda kini akan melihat ikon  (di udara).Memudahkan pengguna untuk menolak ‘friend request’ dengan menambahkan butang [Decline].
Fitur baru untuk UI PS5
Tapis mengikut genreSony menambah pilihan untuk menapis koleksi game anda mengikut genre, membolehkan anda mencari jenis game tertentu dengan cepat.‘Keep in Home’Anda kini boleh menyimpan permainan atau aplikasi yang anda pilih pada menu utama dengan memilih “Keep in Home” dengan butang  (option).Anda boleh menyimpan maksimum lima game dan aplikasi pada menu utama dengan fitur ini.

Pertambahan aplikasi pada menu utamaAnda kini boleh mempunyai total 14 game dan aplikasi di menu utama.Kemas kini UI bagi ‘Trophy’Sony mengemas kini reka bentuk visual kad trophy dan senarai trophy bagi update sistem baru PS5. Anda juga boleh melihat cadangan trophy mana yang akan diperoleh di ‘trophy tracker’ dan mengaksesnya daripada Control Center setiap kali bermain game.

Mulakan Share Screen daripada Create menuDaripada Create menu, anda kini boleh memulakan Share Screen dan menyiarkan gameplay anda kepada Open Party.

Ciri Accessibility baru
Audio mono untuk headphoneAnda kini boleh mengaktifkan audio mono untuk headphone supaya audio yang sama dimainkan dari kedua-dua bahagian kiri dan kanan, dan bukannya campuran bunyi audio stereo atau 3D. Ciri ini menyediakan pilihan tambahan untuk meningkatkan pengalaman audio PS5, terutamanya untuk pemain yang mengalami isu kehilangan pendengaran unilateral.Pemain boleh menikmati ciri audio mono melalui headphone  atau headset yang disambungkan melalui USB atau bicu (Bluetooth tidak disokong). Audio mono untuk PS5 tidak disokong semasa bermain game PS VR.

Voice Command
Sony juga sedang menguji ciri di update sistem baru yang membolehkan arahan suara untuk mencari dan membuka game, aplikasi dan tetapan, serta mengawal media di konsol PS5.Pada masa ini, ciri ini tersedia dalam bahasa Inggeris untuk peserta beta dengan akaun yang didaftarkan ke A.S. dan U.K.Aktifkan Voice Command (Pratonton) di menu Settings. Kemudian, panggil “Hey, PlayStation!” dan minta konsol PS5 untuk mencari game, membuka aplikasi atau tetapan, atau mengawal media sambil menikmati filem, rancangan TV atau lagu.

Sumber – PS Blog
Jangan lupa untuk ikuti kami di TikTok!
  @gamersantaimy
Tags: BETAPS4ps5update sistem


Review Ghost of Tsushima Director’s Cut – Kisah silam tragik masih menghantui!

Sekiranya anda gemar bermain Ghost of Tsushima di PS4, saya yakin anda mesti tidak sabar untuk cuba Ghost of Tsushima Director’s Cut! Saya telah menerima peluang oleh Sony untuk mencuba permainan di mana Jin Sakai akan menuju ke Pulau Iki, yang penuh dengan tempat baru untuk diterokai. Walaupun Ghost of Tsushima memang boleh dimainkan di PlayStation 5, Director’s Cut terbukti adalah versi definitif yang patut semua orang cuba. Jadi tanpa melengahkan masa lagi, inilah review saya untuk Ghost of Tsushima Director’s Cut!

Memandangkan Director’s Cut adalah versi “upgrade” kepada Ghost of Tsushima, saya tidak akan menerangkan begitu mendalam tentang permainan utama. Anda boleh baca ulasan penuh saya di pautan ini. Untuk review kali ini, saya hanya akan jelaskan apa yang baru di PS5 termasuk kempen Pulau Iki.

Latar belakang & naratif

Saya akan jelaskan tentang plot naratif terlebih dahulu. Disebabkan permainan masih belum keluar ketika saya menulis review ini, saya tidak akan memberi sebarang “spoiler”. Berikut adalah sinopsis rasmi oleh Sony:
“Perjalanan Jin Sakai bermula apabila dia mendapat tahu sebuah puak Mongol misteri yang menyerang Pulau Iki. Puak ini dipimpin oleh seorang dukun bernama Ankhsar Khatun, atau lebih dikenal sebagai “the Eagle.” Satu-satunya cara untuk menyingkirkan ancaman ini adalah supaya Jin kembali ke Pulau Iki. Dengan menghadapi musuh yang lebih berbahaya, Jin terpaksa menghadapi mimpi ngeri lama, dan membongkar trauma yang dilupakan. Ketika menjelajah pulau ini dan memerangi ancaman baru, anda juga akan menyelami masa lalu klan Sakai…”

Pertama sekali, kita mesti mencapai Act 2 dalam permainan utama untuk mengakses DLC. Kisahnya akan bermula apabila Jin menewaskan sekumpulan orang Mongol tidak dikenali yang menimbulkan huru hara di salah satu penempatan kecil Tsushima. Setelah selesai, anda kini dapat pergi ke Pulau Iki pada bila-bila masa. Untuk mereka yang sudah menamatkan permainan utama, expansion Iki akan tersedia apabila anda sambung bermain.

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Setelah sampai di pulau itu, Jin jatuh ke dalam perangkap dan ditangkap oleh antagonis utama, the Eagle. Ditahan secara paksa, Jin terpaksa minum sejenis racun pelik. Semasa adegan ini, kita akan belajar serba sedikit tentang the Eagle. Rupa-rupanya, Ankhsar Khatun adalah pemimpin yang dihormati dan seorang dukun tersohor untuk puaknya. Mahir dalam taktik keji, dia akan menggunakan racun ciptaannya sendiri untuk membangkitkan halusinasi dalam minda pengikut atau musuhnya. Sudah tentu, Jin berjaya melarikan diri dengan bantuan seorang penduduk pulau bernama Tenzo tetapi kerana kesan racun, Jin kini mengalami mimpi ngeri tentang masa silamnya yang tragik..

Secara keseluruhan, tujuan Jin masih kekal sama di dalam DLC. Dia harus menewaskan puak Mongol di Pulau Iki tetapi apa perbezaan kali ini? Perubahan tradisi samurai adalah konflik utama di permainan utama dan menceritakan bagaimana Jin harus berubah menjadi “the Ghost” untuk mempertahankan Tsushima. Dalam expansion, ia lebih menumpukan pada trauma Jin dan penyesalan kerana gagal untuk menyelamatkan ayahnya. Saya sendiri sudah menamatkan permainan utama tetapi baru sedar bahawa latar belakang Jin tidak pernah dijelaskan secara terperinci. Daripada meneruskan perjalanan Jin selepas kekalahan Khotun Khan, saya suka pendekatan Sucker Punch yang cuba menerangkan tentang latar belakang Jin dan berkongsi lebih lanjut tentang kisah silamnya.
Visual & estetika

Antara Tsushima dan Iki, saya dapat melihat perbezaan yang ketara pada tona warna, dan persekitaran sekeliling. Landskap baru ini merupakan sesuatu yang kita tidak pernah lihat di Tsushima kerana flora dan fauna di Iki lebih kepada hutan rimba.  Ghost of Tsushima Director’s Cut juga membuktikan bahawa estetika visual bukan hanya tentang grafik pada model watak sahaja, kerana ada pelbagai cara artistik lain untuk mempamerkan keindahan Pulau Iki. Dengan sistem waktu dan cuaca yang berunsur dinamik, bersama dengan sistem pencahayaan canggih, semuanya meningkatkan lagi tahap visual yang saya lihat ketika meneroka Pulau Iki.
Gameplay baru

Versi Director’s Cut tidak membuat apa-apa perubahan kepada gameplay asas tetapi ada banyak perkara baru yang ditambahkan. Tiba sahaja di pulau tersebut, Jin mendapat bahawa warga penduduk Iki sebenarnya  tidak tahu tentang legenda “the Ghost”. Oleh itu, Jin boleh membina reputasi baru sekali lagi. Bagi mereka yang tidak tahu, sistem Legend pula merujuk kepada tahap pengaruh Jin ketika dia beransur-ansur berubah kepada “the Ghost”. Dengan menyelesaikan jalan cerita utama dan Mythic Tales baru, kita boleh meningkatkan lagi tahap sistem Legend. Dari menggabungkan sistem Legend di Tsushima, ini bermakna kita mempunyai sistem Legend baru untuk isi. Pada masa yang sama, anda boleh mendapatkan pelbagai sumber, “Charm” dan set baju besi seperti perisai Sarugami sebagai ganjaran ketika menyelesaikan misi untuk meningkatkan tahap “Legend”.
Aktiviti memanah, melindungi haiwan & meneroka kisah silam
Semua orang mesti tahu tentang jenis aktiviti dan misi sampingan di Ghost of Tsushima. Kami ada Bamboo Strike, Haiku, Hot Spring, dan lain-lain. Semuanya masih ada di Pulau Iki tetapi beberapa penambahan baru ialah Archery Challenge, Animal Sanctuaries dan Memory of Anguish. Saya akan jelaskan tentang Archery Challenge dahulu.

“Archery Challenge” boleh dijumpai apabila anda melihat sekumpulan pemanah sedang menjalani latihan. Dengan penuh segak dan bergaya, Jin akan sahut cabaran mereka untuk memanah sejumlah lentera dalam jangka masa tertentu. Dengan mengasah kemahiran dalam Archery Challenge, anda dapat meningkatkan kesan Charm of Concentration yang boleh melambatkan masa supaya kita dapat memanah dengan lebih tepat. “Concentration” memang penting! Dengan memperlahankan masa, ia banyak membantu dalam beberapa situasi di mana pertempuran terlalu huru-hara dan Jin biasanya akan diserang hendap oleh sekumpulan askar Mongol sekaligus. Dengan abiliti “Concentration”, ia memberi kita masa untuk merancang langkah seterusnya.

Seterusnya adalah “Animal Sanctuaries”. Jin akan temui beberapa Animal Sanctuaries di sekitar pulau dan tugasnya adalah untuk memainkan sejenis melodi di seruling untuk menjinakkan haiwan tersebut. Sebelum ia boleh dijinakkan, anda mungkin akan diganggu oleh beberapa askar Mongol dan anjing serigala mereka. Semasa adegan main seruling, kita diperkenalkan dengan sebuah mini game yang mengharuskan pemain untuk menggerakkan DualSense ke atas dan ke bawah supaya tepat dengan melodi yang diwakili oleh sejenis gelombang hijau.
Selesai je, kami akan menerima Charm istimewa dan pilihan untuk membelai haiwan-haiwan comel ini. Dalam gambar di atas, saya menjadikan kucing sebagai salah satu contoh. Sebenarnya, terdapat banyak lagi haiwan seperti rusa, tupai, dan monyet. Boleh lah pemain berehat dari membunuh orang jahat sini-sana sambil melihat Jin santai bersama kucing.
Akhir sekali adalah Memory of Anguish. Ini secara langsung berkait dengan naratif utama di Pulau Iki jadi macam biasa, saya tidak akan memberi banyak spoiler. Sejak diracun oleh the Eagle, Jin sekarang mengalami halusinasi dan mimpi-mimpi buruk. Apa yang dia mimpi? Sebenarnya, Jin pernah menemani ayahnya untuk tawan Pulau Iki pada 15 tahun lalu. Sekarang, dia harus mengalami semula semua memori ini bersama ayahnya untuk lebih memahami apa yang berlaku..

Aktiviti Memory of Anguish boleh ditemui dalam bentuk “tapak kuno klan Sakai”. Dengan mengimbas ke masa lalu, kita akan bermain sebagai Jin semasa dia kecil. Segmen ini kebanyakannya terdiri daripada aksi “platforming” di mana jalan adalah linear. Apa yang saya suka tentang Memory of Anguish adalah ia memberikan sedikit penjelasan tentang latar belakang dan memori Jin bersama ayahnya. Walaupun sudah menamatkan jalan cerita utama, anda tidak akan benar-benar memahami keseluruhan naratif. Jadi ini penting bagi kita lebih memahami tentang Jin dan memberinya sedikit konteks.
Kuda dan Grappling Hook ada fungsi baru

Penerokaan adalah salah satu aspek terbesar dalam Ghost of Tsushima dan saya rasa kuda (untuk menjelajah) dan ‘grappling hook’ (untuk mendaki.) ialah dua elemen yang paling penting. Baru untuk Iki, anda boleh menggunakan ‘grappling hook’ untuk menarik objek bagi membuka jalan untuk laluan baru. Contohnya, Jin ingin menyeberang tetapi tiada jalan yang selamamt. Dengan menggunakan ‘grappling hook’, Jin dapat menarik papan buluh yang berdekatan supaya ia boleh menjadi jambatan sementara. Halangan lain juga menggunakan mekanik yang sama dan memerlukan kita untuk mencari objek yang boleh ditarik bagi membuka laluan alternatif.

Untuk meneroka, kita menggunakan kuda. Itu dulu punya cerita. Kini kuda dapat digunakan dalam pertempuran! Expansion ini memperkenalkan abiliti “Horse Charge” yang digunakan untuk melanggar musuh lalu memijak mereka. Disebabkan ini adalah abiliti, Horse Charge akan memakan meter Resolve. Jadi apabila meter Resolve anda habis, abiliti ini akan berhenti. Oleh sebab kuda kesayangan kita pun boleh menyertai pertarungan, pemain boleh melengkapi baju besi istimewa untuk kuda yang diperolehi selepas menyelesaikan misi-misi tertentu.
Musuh yang lebih bervariasi

Dengan pengenalan askar Mongol di bawah pimpinan the Eagle, dua jenis musuh baru diperkenalkan. Apa yang boleh saya katakan dahulu ialah musuh-musuh baru ini memaksa kita bermain dalam cara yang lebih bervariasi serta melatih kecekapan pertempuran. Mula sekali yang ditunjukkan adalah askar Shaman. Shaman hanya duduk di belakang dan akan membaca sejenis jampi mistik. Nampak macam lembik je kan? Jampi mistik ini sebenarnya akan menguatkan lagi askar-askar di sekeliling supaya mereka lebih agresif kepada Jin. Itulah sebabnya saya kata abiliti “Concentration” sangat penting.
Bagaimana untuk menghadapinya? Tumpukan perhatian kepada Shaman dahulu (nasib baik lah mereka tidak mempunyai banyak HP) dan kemudian cari musuh-musuh pemanah. Akhir sekali, sapu sahaja saki baki askar Mongol. Mudah saja. Tiada masalah pun kalau anda nak tewaskan Shaman akhir sekali. Ia memang boleh dilakukan tetapi kemungkinan besar,  kita akan memakan terlalu banyak HP dan meter Resolve untuk pertarungan seterusnya.

Seterusnya ialah mush jenis “dual wielding”. Musuh terdiri daripada jenis memakai tombak, pedang dan perisai. Tetapi pernah tak terbayang jika musuh-musuh ini dapat memegang dua senjata berbeza serentak dan boleh saling bertukar antaranya? Ya, itu yang terjadi. Saya sedang seronok memukul musuh tombak dengan “stance” yang betul, tetapi kemudian dia berubah memakai pedang. Memang terus saya panik.
Banyak perkara yang kita patut bimbang sekarang. JIka dikelilingi oleh musuh seperti ini, anda mesti mengubah ‘stance’ setiap kali (dengan sangat pantas) supaya bersesuaian dengan kelemahan musuh tersebut. Ia agak mencabar bagi pemain baru yang masih tidak biasa dengan sistem pertempuran Tsushima. Saya mengesyorkan anda untuk mula belajar mengubah ‘stance’ dengan cepat dan menghafal ‘stance’ yang sesuai pada jenis musuh. Bagi mereka yang mengadu “Lethal Difficulty” tidak cukup, ini adalah penambahan yang bagus untuk pemain yang sukakan cabaran.
Prestasi di PS5

Kita tiba pada bahagain yang dinanti-nantikan: apa perubahan yang terdapat dalam PS5? Peningkatan pertama (sangat jelas) adalah grafik. Dengan resolusi setinggi 4K pada 60 FPS, semuanya lebih terperinci, dan menyerlah untuk dilihat. Kalau dulu, mungkin susah untuk melihat pokok di nun latar belakang tetapi jika anda bermain di PS5, semuanya boleh dilihat pada jarak yang lebih jauh. Jadi itu adalah penambahbaikan yang besar. Kemudian, kita ada SSD. Ghost of Tsushima di PS4 sudah mempunyai “load time” yang sangat pantas tetapi di PS5, kelajuannya tahap F1 lah saya boleh katakan. Kita hanya perlu tunggu maksimum 2-3 saat. Saya pun tidak mempunyai masa untuk membaca petua di paparan. Jadi itu adalah peningkatan kedua.
Sekarang kita bercakap tentang ciri haptic feedback dan adaptive trigger di dalam DualSense. Untuk Ghost of Tsushima Director’s Cut, ia tidak se-inovatif seperti Ratchet dan Clank, tapi saya dapat mengalami pelbagai jenis sensasi. Sebagai contoh, DualSense akan menghasilkan “tension” ketika Jin berjalan di kawasan rumput yang tinggi atau meredah sungai. Gegaran ini berlaku setiap kali Jin mengambil langkah dan  juga berlaku semasa menunggang kuda. Berbeza dengan cara manusia berlari, gegaran semasa menunggang kuda lebih “berat” untuk memberikan sensasi berbeza.

Perkara sama diaplikasikan semasa segmen penerokaan dan platforming. Sekiranya kita memanjat atau melompat, semuanya dapat dirasakan dalam DualSense. Satu lagi contoh yang saya boleh beri adalah apabila kita menggunakan ‘grappling hook’ untuk menarik objek. Kita mesti menahan butang R2 untuk menarik cangkuk lalu menekan butang L2 untuk menamatkan QTE. Seolah-olah kita betul-betul sedang menarik, butang R2 secara paksa akan menolak jari saya dan memberi gambaran seperti objek ini benar-benar berat.

Bagi pertempuran, ciri haptic feedback membuat saya lebih sedar akan apa yang berlaku di sekeliling. Apabila katana kita bertembung dengan musuh atau ketika Jin menarik anak panah, semua ini dapat dirasakan. Di samping itu, musuh kadang kala akan memberikan isyarat audio ketika cuba menyerang. Jika anda terlepas dengar isyarat ini, sejenis gegaran di DualSense akan memberi amaran bahawa musuh akan menyerang dari belakang. Ini pun adalah penambahan yang bagus dan secara keseluruhan, membuatkan pengalaman bermain lebih menarik dan menyeronokkan.
Mendengar Jin cakap dalam bahasa ibunda

Oleh kerana Ghost Of Tsushima diilhamkan dari sejarah sebenar Jepun, ada beberapa peminat yang ingin bermain dengan lakonan suara Jepun. Malangnya, terdapat masalah dengan lip-syncing versi Jepun. Ini kerana Ghost of Tsushima pada mulanya direka untuk bahasa Inggeris. Selepas menunggu hampir setahun, masalah ini berjaya diselesaikan dalam Ghost of Tsushima: Director’s Cut di mana pemain kini boleh memilih bahasa Jepun untuk pengalaman yang lebih autentik. Saya bermain versi bahasa Inggeris, tetapi lakonan suara Jepun memang lebih “stailo” dan terasa lebih “ganas”. Dengan lip-syncing yang sesuai, akhirnya peminat di seluruh dunia dapat menikmati permainan dalam audio yang mereka mahukan.
Harap maklum, hanya versi PS5 sahaja yang mempunyai lip-sync Jepun kerana perkakasan SSD konsol yang membolehkan permainan “render” setiap adegan secara “real-time”. Duka cita untuk memberitahu, pengguna PS4 tidak ada pilihan ini.
Ciri-ciri yang memudahkan pengguna

Semasa pelancaran, semua pemain Ghost of Tsushima (versi standard atau Director’s Cut) akan menerima update percuma dengan beberapa penambahbaikan. Kini, permainan mempunyai tetapan alternatif untuk controller, pilihan untuk menyembunyikan busur, dan penambahan “lock-on” baru untuk pertempuran.
Untuk  tetapan alternatif bagi controller, mereka memperkenalkan Melee Alternate (Left Handed). Pada dasarnya ia bermaksud semua butang di sebelah kanan akan beralih ke sebelah kiri. Biasanya kita menyerang dengan menggunakan R2, tetapi untuk pemain kidal, anda sekarang boleh menyerang dengan L2 supaya lebih selesa. Pilihan untuk menyembunyikan busur pula lebih kepada visual manakala pilihan lock-on baru “Swap on Defeat” memudahkan Jin untuk menyerang musuh seterusnya tanpa membazir masa mencari.
Pendapat

Sebagai salah satu permainan eksklusif terbaik di PlayStation 4, Ghost of Tsushima menerima banyak pujian kerana visualnya yang menakjubkan, dan sistem pertempuran yang unik. Buat peminat setia, saya yakin anda akan lebih menyukai versi  Director’s Cut. Versi PS5 hadir dengan banyak peningkatan berbanding dengan konsol gen sebelumnya, dan menjadikan permainan lebih unik dan serta dapat mencapai tahap kualiti yang sebelum ini susah untuk dicapai. Ini bermaksud bahawa tahap “immersion” adalah 100x lebih baik, bukan hanya dengan peningkatan grafik tetapi melalui pengalaman audio.
Selain daripada itu, kita mempunyai expansion baru yang meneroka masa lalu Jin yang tragik. Seperti yang saya katakan di atas, kita sebenarnya tidak tahu banyak tentang Jin dan apa yang terjadi padanya pada tahun-tahun sebelum. Jadi dengan mengembangkan lagi naratif dan memperkenalkan penjahat dengan motif baru, peminat dapat mempelajari lebih mendalam tentang “Ghost of Tsushima”. Saya benar-benar menikmati Ghost of Tsushima Director’s Cut, dan berani kata bahawa ia layak menjadi salah satu eksklusif PlayStation terbaik dalam sejarah.
Itu sahaja untuk review saya tentang Ghost of Tsushima Director’s Cut. Sebelum menamatkan review, saya sekali ingin ingatkan bahawa Ghost of Tsushima: Director’s Cut akan dilancarkan pada 20 Ogos 2021 untuk PS4 dan PS5. Bagi sesiapa yang ada versi PS4, anda boleh membeli ‘upgrade’ ini di PlayStation Store. Untuk membaca segala liputan kami termasuk ulasan penuh saya tentang permainan, sila tekan pautan ini. Sehingga kita berjumpa lagi, selamat ber-gaming!
Video gameplay

 Muat turun di sini

Ghost of TsushimaPublisher: Sony Interactive EntertainmentDeveloper: Sucker PunchRelease Date: 2020-07-17PlayStation 4, PlayStation 5
Ghost of Tsushima ialah game open-world samurai action daripada developer Sucker Punch. Dengan Tsushima di ambang kemusnahan, Jin Sakai mesti mengorbankan segala-galanya untuk menewaskan penjajah Mongol yang kejam dan melindungi orangnya. Ketika dia memulakan pengembaraan epik untuk membebaskan Tsushima, dia terpaksa mengetepikan tradisi samurai dan berubah menjadi pahlawan baru.

Jangan lupa untuk ikuti kami di TikTok!
  @gamersantaimy
The Review

                    Ghost of Tsushima Director's Cut

8.5
Score

Versi PS5 hadir dengan banyak peningkatan berbanding dengan konsol gen sebelumnya, dan menjadikan permainan lebih unik dan serta dapat mencapai tahap kualiti yang sebelum ini susah untuk dicapai.

PROS
 Peningkatan besar pada grafik dan visual Jalan cerita baru memberikan motif yang lebih kukuh kepada Jin Sesi penerokaan jauh lebih menarik dengan banyak perkara baru untuk dilakukan

CONS
 Peningkatan mungkin tidak sebanyak yang diharapkan oleh pemain selain visual dan load time.

Review Breakdown

Saya benar-benar menikmati Ghost of Tsushima Director’s Cut, dan berani kata bahawa ia layak menjadi salah satu eksklusif PlayStation terbaik dalam sejarah.
0

Tags: ghost of tsushimaGhost of Tsushima Director's CutPS4ps5reviewulasan


Berita gembira! Pre Order Batch ke-2 PlayStation 5 bermula 8 Jan 2021 ini!

Berita gembira pada penanti PlayStation 5 di Malaysia! Sony Malaysia telah mengumumkan Pra-Pesanan Gelombang Kedua PS5, setelah yang pertama habis terjual dengan segera dua bulan lalu!

Berita Baik kepada semua Penyokong Playstation 5!
Kami ingin memaklumkan bahawa pra-pesanan kumpulan ke-2 untuk Playstation 5 secara rasmi akan bermula pada 8 Januari 2021 Jumaat GMT +8.
Edisi Digital PS5 akan tersedia dengan harga MYR 1,869 sementara PS5 dengan pemacu cakera Ultra HD Blu-ray ™ akan tersedia dengan harga MYR 2,299.
Kunjungi kedai kami untuk Pra-Pesanan!
Kedai Sony KLCC: 10:00 PG -10: 00 PTG
Sony Store The Curve: 10:00 PG – 10:00 PTG
* Pastikan untuk mengikuti langkah-langkah menjarakkan tempat runcit dan pihak berkuasa tempatan.
* Terma dan Syarat Berlaku, Kuantiti Stok Terhad
* Whatsapp-to-Buy tidak akan tersedia sementara untuk Pra-Pesanan
Catatan: Aksesori / Perisian PS5 terhad kepada satu per satu konsol yang dipesan lebih awal.
Ya! Nampaknya pra-pesanan akan dibuka pada 8 Januari, bermula jam 10 pagi.
Tidak seperti gelombang pertama, preorder ini akan berada pada skala yang jauh lebih kecil daripada yang pertama. Anda juga tidak akan dapat membuat pra-pesanan dalam talian, dan sebaliknya akan meminta anda secara fizikal muncul di kedai untuk menjamin pra-pesanan anda.

Hanya dua kedai Sony di KL yang akan mempunyai Pra Pesanan Gelombang Kedua PS5, yang merupakan kedai mereka di KLCC dan The Curve. Mereka akan beroperasi dari jam 10 pagi hingga 10 malam, walaupun stoknya terhad.
Kemungkinan peralihan kepada pra-pesanan fizikal adalah dengan mengurangkan bot, setelah kelajuan pra-pesanan ditutup pada gelombang pertama. Sebagai alternatif, anda juga boleh berpendapat bahawa peruntukan stok jauh lebih kecil kali ini, oleh itu mengapa anda hanya boleh mendapatkannya di dua kedai.
Dari segi harga, konsol adalah sama dengan gelombang pertama, dengan harga RM1869 untuk Edisi Digital dan RM2299 untuk Edisi Fizikal.
Sekiranya anda berada di pagar untuk mendapatkan konsol baru, anda boleh membaca ulasan PS5 kami di sini, di mana kami membincangkannya dengan lebih terperinci.
Jadi apa lagi yang anda nantikan? Esok jangan lupa untuk dapatkan pra-pesanan PlayStation 5!!
Jangan lupa untuk ikuti kami di TikTok!
  @gamersantaimy
Tags: playstation 5PlayStation 5 MalaysiaPra-pesan PlayStation 5ps5SONY Malaysia


Anime Blue Exorcist Season 3 diumumkan – penantian selama 5 tahun!

Berita baik buat peminat Blue Exorcist kerana hari ini kita dapat berita bahawa francais akan meneruskan Season 3 untuk adaptasi anime!

Kali terakhir kita melihat anime Blue Exorcist adalah pada tahun 2017, jadi faham-faham lah kenapa ramai teruja untuk melihat ia bersambung. Malangnya, mereka tidak mendedahkan bila musim baru akan keluar dan siapa yang akan uruskan produksi anime tetapi mereka mengeluarkan teaser yang korang boleh tonton di bawah:

Walaupun tidak banyak info, ini tetap berita gembira di mana pencipta Kazue Kato Katō memuat naik sebuah ilustrasi di Twitter untuk meraikan pengumuman musim baru anime.

青エクまたアニメつくっていただけるそうです🥳🥳🥳🥳🥳🥳🥳🥳🥳🥳🥳🥳🥳🥳🥳🥳🥳よろしくお願いします！（加藤） pic.twitter.com/dTyWBy6B7l— 加藤和恵 公式 (@katohhhhhh) December 18, 2022

Blue Exorcist ialah siri manga fantasi gelap Jepun yang ditulis dan dilukiskan oleh Kazue Kato. Asalnya dilancarkan dalam Jump SQ pada tahun 2009, manga itu terpaksa ditangguhkan pada Julai 2021 selama satu tahun dan disambung semula pada Mei 2022.
Selepas menerima sambutan yang meriah, manga ini diadaptasikan kepada siri anime  25 episod pada tahun 2011, dan OAV (original animation video) Blue Exorcist: Kuro Runs Away From Home OAV  pada tahun 2011. Tidak lama selepas itu, filem pertama Blue Exorcist kemudian ditayangkan di Jepun pada Disember 2012. Selepas 6 tahun, anime Blue Exorcist: Kyoto Saga (Season 2) ditayangkan pada 2017 selama 12 episod.

Sinopsis:
Kisahnya berkisar tentang Rin Okumura bersama kembarnya Yukio Okumura, yang dibesarkan oleh Shiro Fujimoto, seorang Exorcist.Suatu hari, Rin dapat tahu bahawa dia dan Yukio adalah anak kepada Satan. Selepas melihat Shiro mati untuk melindunginya, Rin mula memegang pedang pembunuh syaitan Kurikara, yang menghalang kuasa syaitannya untuk mengambil alih. Mulai saat itu, Rin bukan sahaja mempunyai penampilan menjadi iblis seperti taring dan ekor, tetapi juga memiliki kuasa untuk menyala menjadi api biru yang memusnahkan hampir apa sahaja yang disentuhnya.Rin ingin menjadi Exorcist seperti Shiro untuk menjadi lebih kuat dan mengalahkan Satan, jadi mendaftar di True Cross Academy, sebuah sekolah exorcist, yang sebenarnya adalah cawangan Jepun kepada True Cross Order; organisasi antarabangsa yang berdedikasi untuk melindungi Assiah (alam manusia) dari Gehenna (alam syaitan).Apa yang lebih mengejutkan, Rin mendapati Yukio sudah menjadi seorang Exorcist veteran dan merupakan salah seorang gurunya. Maka bermulalah perjalanan Rin untuk menjadi seorang Exorcist, ditemani oleh abangnya dan rakan-rakannya.
Untuk membaca segala liputan kami tentang anime termasuk berita terkini, sila tekan pautan ini.
Jangan lupa untuk ikuti kami di TikTok!
  @gamersantaimy


Pemain Super Mario 64 kalahkan Bowser tanpa gunakan joystick!

Scott Buchanan, atau lebih dikenali di Youtube menggunakan nama samaran dia iaitu pannenkoek2012, adalah seorang personaliti Youtube dan juga penganalisis Super Mario 64. Baru-baru ini dia ada muat naik satu video di channel keduanya, UncommentatedPannen di mana dia bermain game Super Mario 64 tanpa menggunakan joystick! Fuhhh.

Kalau korang nak tahu, joystick adalah pilihan pergerakan utama yang memudahkan pemain untuk bergerak. Namun, tanpa penggunaan joystick tersebut, perancangan yang menyeluruh dan terperinci perlu dibuat untuk melepasi kesemua level tanpa mati. Walaupun pannenkoek2012 tidak menggunakan joystick, dia memanfaatkan toolset Mario. Dia menggunakan beberapa tricks untuk maju ke hadapan dan apabila korang menonton video tersebut, korang sendiri boleh lihat betapa kompleksnya pergerakan Mario!

Pannenkoek, the guy who normally makes videos of playing Mario 64 without pressing the "A" button, just put up a TAS video of collecting an incredibly complex star without ever touching the joystick https://t.co/gPDMz7W7jL
— mcc (@mcclure111) March 2, 2019

Dapat melepasi satu level adalah sangat menakjubkan, tapi kalau dapat kalahkan Bowser sendiri tanpa menggunakan joystick, tu memang power gila beb! Eh kejap. Mesti korang tertanya-tanya kan, macam mana nak lambungkan Bowser ke udara sebab bukankah kita kena guna joystick? Tidak. Sekurang-kurangnya, bukan untuk pannenkoek2012 ni, sebab dia akan pastikan untuk mencengkam Bowser tepat pada explosives platform di mana ia akan membantu dia untuk melambungkan raksasa besar itu!
Mungkin korang ingat nak lawan Bowser adalah part yang paling susah, tapi tengoklah si pannen ni buatkan kita tertanya-tanya, dia ni manusia ke? Senang-senang je dia lawan tak guna joystick! Orang biasa macam kita guna joystick pun kalah…eh? Bilakah kali terakhir korang main game Super Mario 64? Ada memori pasal game ni? Ceritalah dengan kitorang!
Sumber: Polygon
Jangan lupa untuk ikuti kami di TikTok!
  @gamersantaimy
Tags: bowserjoystickpannenkoek2012super mario 64


Sebab kenapa Inosuke memakai topeng kepala babi!

Demon Slayer musim kedua sudah ditayangkan di Netflix. Kita juga sudah kenal beberapa watak penting dalam anime tersebut. Tetapi ada watak yang memang berbeza daripada watak lain dari segi pemakaiannya dan breathing style. Dia tidak lain tidak bukan, Inosuke Hashibira, salah satu watak penting dalam Demon Slayer. Walaupun perangainya agak kasar tetapi dia antara watak yang baik dalam anime ini. Inosuke dengan topeng kepala babi itu sungguh unik tetapi anda tahu mengapa dia memakai topeng tersebut? Kalau ada yang ingin tahu, jom saya ceritakan sedikit asal usul topeng tersebut. Ada spoiler sikit di bawah, jadi kalau anda tidak kisah teruskan pembacaan!

Kalau anda ingin tahu, topeng kepala tersebut merupakan kepala babi hutan yang menjaga Inosuke semasa dia kecil dan terpinggir di hutan gunung. Ini kerana ibunya telah menjatuhkannya dari tebing semasa bayi untuk menyelamatkannya daripada Doma, salah seorang pangkat tertinggi dalam Twelve Kizuki. Selepas membunuh ibu Inosuke, Doma menganggap bahawa Inosuke telah terkorban selepas jatuh dari tebing itu lalu pulang ke pengkalannya. Inosuke yang disangkakan mati itu sebenarnya masih selamat dan dibawa arus lalu dijumpai oleh seekor babi hutan. Inosuke akhirnya dibesarkan oleh babi hutan tersebut seperti anak sendiri sehingga akhir hayatnya.

Untuk memperingati haiwan yang membesarkannya, Inosuke telah memakai kepala babi hutan tersebut sebagai topeng kepala. Dia jarang menanggalkan topeng tersebut kerana topeng tersebut seolah-olah menjaganya. Apabila dia, Tanjiro dan Zenitsu berlindung selepas pertempuran pertama mereka, Inosuke telah menanggalkan topeng itu untuk sementara dan memakainya semula apabila dia ingin tidur. Apabila dia bertemu semula dengan Doma dalam Infinity Castle Arc, Inosuke berasa marah apabila Doma mengambil topeng tersebut secara paksa daripadanya.

Seperti yang anda semua tahu, muka Inosuke memang cantik sehingga ramai yang menganggapnya sebagai perempuan lebih-lebih lagi dalam episod 2 dalam Entertainment District Arc. Inosuke nampaknya tidak begitu kisah mengenai wajahnya tetapi penampilannya mungkin menjadi faktor kenapa dia tidak mahu menanggalkan topengnya dalam kebanyakan keadaan. Ada kemungkinan besar juga dia memakai topeng kepala itu untuk menjadi lebih menakutkan, memandangkan dia sudah biasa berada dalam hutan belantara dan melawan haiwan lain.

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Jika anda lihat pada gaya pertempuran Inosuke dan juga cara dia berinteraksi, dia nampak hampir sama seperti haiwan liar. Semasa dia bersama Tanjiro dan Zenitsu pada mula-mula, dia sering bergaduh kerana makanan dan tempat tidur. Tetapi lama kelamaan, dia semakin baik kerana kebaikan Tanjiro dan nampak dia agak kecewa apabila dia kelihatan kurang mengancam tanpa topengnya. Ketakutan Zenitsu terhadapnya juga berkurangan selepas melihat betapa cantiknya Inosuke.
Jika anda ingin membaca liputan lain mengenai Demon Slayer, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Demon SlayerInosuke HashibiraKimetsu No YaibaTopeng Inosuke


ASUS ROG Malaysia Umum Harga Dan Spesikasi ROG Gaming Laptop

ASUS ROG Malaysia telah mengumumkan secara terperinci berkenaan harga dan spesifikasi untuk laptop terbaru ROG gaming yang menggunakan chip generasi ke-9 dari Intel. Seperti yang telah diumumkan dari Computex 2019, berikut adalah model-model terkini yang telah dikeluarkan. Semestinya kesemua model dijanakan di atas Windows 10, didatangkan dengan teknologi IPS Panel yang memiliki sudut pandangan 170 darjah. Turut disertakan bersama pembelian ada jaminan global 2 tahun daripada ASUS.

Disini kami senaraikan model-model tersebut beserta harganya kepada yang berminat. Juga spesifikasi penting yang menjelaskan mengapa harganya sedemikian rupa:

1. ROG Chimera G703 (RM19,999)

Spesifikasi penting:
Warna: Aluminium black dengan hair line dan sand blast | Modul Thermal: Dua kipas 12V dengan 4 saluran udara dan terowong anti-habuk | Processor: i9-9980HK | GPU: RTX 2080, GDDR6 8GB | Saiz Panel: 17.3″ FHD | Kadar refresh: 144Hz | Memori sistem: DDR4 2666 16G*2 (jumlah slot: 4) | Storage: SSD 512GB*3 untuk konfigurasi Raid 0 | Percuma: Beg ROG, tetikus dan headset
2. ROG Zephyrus S GX701 (RM15,999)

Warna: Aluminium black dengan hair line | Modul Thermal: Sistem aktif aerodynamic | Processor: i7-9750H | GPU: RTX 2080 Max-Q, GDDR6 8GB | Saiz Panel: 17.3″ FHD | Kadar refresh: 144Hz | Memori sistem: DDR4 2666 16G*1 + 1*16GB onboard (jumlah slot: 1+1) | Storage: SSD 1TB | Percuma: Beg ROG dan tetikus
3. ROG Zephyrus S GX531 (RM13,999)

Warna: Aluminium sandblasted black | Modul Thermal: Sistem aktif aerodynamic | Processor: i7-9750H | GPU: RTX 2080 Max-Q, GDDR6 8GB | Saiz Panel: 15.6″ FHD | Kadar refresh: 240Hz | Memori sistem: DDR4 2666 16G*1 + 1*8GB onboard (jumlah slot: 1+1) | Storage: SSD 1TB | Percuma: Sleeve ROG dan tetikus
4. ROG Zephyrus S GX502 (RM8,699)

Warna: Aluminium dengan hairline black | Modul Thermal: Sistem aktif aerodynamic | Processor: i7-9750H | GPU: RTX 2080 Max-Q, GDDR6 8GB | Saiz Panel: 15.6″ FHD | Kadar refresh: 240Hz | Memori sistem: DDR4 2666 16G*1 + 1*8GB onboard (jumlah slot: 1+1) | Storage: SSD 1TB | Percuma: Sleeve ROG dan tetikus
5. ROG Zephyrus M GU501 (RM6,299)

Warna: Aluminium black dengan hairline | Modul Thermal: Teknologi Hypercool Pro, kipas kembar 12V, 4 saluran udara dengan teknologi anti-habuk | Processor: i7-9750H | GPU: GTX 1660Ti, GDDR6 6GB | Saiz Panel: 15.6″ FHD | Kadar refresh: 144Hz | Memori sistem: DDR4 2666 8G*1 onboard (jumlah slot: 1+1) | Storage: SSD 512GB M.2 | Percuma: Beg ROG
6. ROG STRIX SCAR III (2 Variasi, G531G-WAZ180T: RM7,999 | G731G-VEV057T: RM6,999)

Warna: Aluminium gunmetal dengan logo RGB beserta lightning bar 3 zon  | Modul Thermal: Kipas 12V berkembar, 3 saluran udara, teknologi anti-habuk, Flow Tech dengan 181 saluran keluar (model G731G-VEV057T: Flowtech dengan 236 saluran keluar) | Processor: i7-9750H | GPU: RTX 2070 , GDDR6 8GB (model G731G-VEV057T: RTX 2060, GDDR6 6GB)   | Saiz Panel: 15.6″ FHD (model G731G-VEV057T: 17.3″ FHD) | Kadar refresh: 240Hz (model G731G-VEV057T: 144Hz) | Memori sistem: DDR4 2666 16G*1 (jumlah slot: 2) | Storage: SSD 512GB M.2 | Percuma: Beg ROG dan tetikus (model G731G-VEV057T: Beg ROG)
*Kedua-dua model dalam siri ini berupaya menggunakan HDD tradisional
7. ROG STRIX HERO III (RM6,699)

Warna: Aluminium gunmetal dengan logo RGB dengan lightning bar 3-zon | Modul Thermal: Kipas 12V berkembar, 3 saluran udara, teknologi anti-habuk, Flow Tech dengan 181 saluran keluar | Processor: i7-9750H | GPU: RTX 2060, GDDR6 6GB | Saiz Panel: 15.6″ FHD | Kadar refresh: 144Hz | Memori sistem: DDR4 2666 16G*1 (jumlah slot: 2) | Storage: SSD 512GB M.2 | Percuma: Beg ROG
*Model ini berupaya menggunakan HDD tradisional
8. ROG STRIX G G531 & G731
Terdapat 7 varian dalam siri ini. Secara kasarnya, luaran ROG STRIX G adalah sama, dengan spesifikasi setiapnya ditambah tolak mungkin untuk mencipta harga yang dinamik untuk segmen pengguna yang tertentu. Kesemua model dalam siri ini menyokong penggunaan HDD tradisional.

Model: G731G-UEV063T (RM5,799)
Warna: Plastik hitam dengan hair-brush 2 hala | Modul Thermal: Kipas 12V berkembar, 3 saluran udara, teknologi anti-habuk, Flow Tech dengan 236 saluran keluar | Processor: i7-9750H | GPU: GTX 1660Ti, GDDR6 6GB | Saiz Panel: 17.3″ FHD | Kadar refresh: 144Hz | Memori sistem: DDR4 2666 8G*1 (jumlah slot: 2) | Storage: SSD 512GB M.2 | Percuma: Beg ROG
Model: G731G-TAU043T (RM4,999)
Warna: Plastik hitam dengan hair-brush 2 hala | Modul Thermal: Kipas 12V berkembar, 3 saluran udara, teknologi anti-habuk, Flow Tech dengan 236 saluran keluar | Processor: i7-9750H | GPU: GTX 1650, GDDR5 4GB | Saiz Panel: 17.3″ FHD | Kadar refresh: 120Hz | Memori sistem: DDR4 2666 8G*1 (jumlah slot: 2) | Storage: SSD 512GB M.2 | Percuma: Beg ROG
Model: G531G
Ciri yang dikongsi bersama adalah:
Warna: Plastik hitam dengan hair-brush 2 hala | Modul Thermal: Kipas 12V berkembar, 3 saluran udara, teknologi anti-habuk, Flow Tech dengan  saluran keluar | Storage: SSD 512GB M.2 | Percuma: Beg ROG
Varian: UAL078T (RM5,499)
Processor: i7-9750H | GPU: GTX 1660Ti, GDDR6 6GB | Saiz Panel: 15.6″ FHD | Kadar refresh: 120Hz | Memori sistem: DDR4 2666 8G*1 (jumlah slot: 2)
Varian: TBQ196T (RM4,699)
Processor: i7-9750H | GPU: GTX 1650, GDDR5 4GB | Saiz Panel: 15.6″ FHD | Kadar refresh: 60Hz | Memori sistem: DDR4 2666 8G*1 (jumlah slot: 2)
Varian: TAL236T (RM3,799)
Processor: i5-9300H | GPU: GTX 1650, GDDR5 4GB | Saiz Panel: 15.6″ FHD | Kadar refresh: 120Hz | Memori sistem: DDR4 2666 4G*1 (jumlah slot: 2)
Varian: TBQ235T (RM3,699)
Processor: i5-9300H | GPU: GTX 1650, GDDR5 4GB | Saiz Panel: 15.6″ FHD | Kadar refresh: 60Hz | Memori sistem: DDR4 2666 4G*1 (jumlah slot: 2)
Varian: DBQ086T (RM3,499)
Processor: i5-9300H | GPU: GTX 1050, GDDR5 4GB | Saiz Panel: 15.6″ FHD | Kadar refresh: 60Hz | Memori sistem: DDR4 2666 4G*1 (jumlah slot: 2)
Jangan lupa untuk ikuti kami di TikTok!
  @gamersantaimy
Tags: AsuschimeraRepublic Of GamersROGstrix gstrix hero iiistrix scar iiizephyrus mZephyrus S